title: Smernica Rady 92/75/EHS z 22. septembra 1992 o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch

text:
Dôležité právne oznámenie

|

31992L0075

Úradný vestník L 297 , 13/10/1992 S. 0016 - 0019 Fínske špeciálne vydanie: Kapitola 13 Zväzok 23 S. 0195  Švédske špeciálne vydanie: Kapitola 13 Zväzok 23 S. 0195

		Smernica Rady 92/75/EHSz 22. septembra 1992o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkochRADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva a najmä na jej článok 100a,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže majú byť postupne prijímané opatrenia na dosiahnutie vnútorného trhu do 31. decembra 1992;keďže niektoré členské štáty už majú svoje vlastné dobrovoľné postupy na označovanie energetickej spotreby a opatrenia na ďalšie informovanie o energetickej spotrebe pre domáce spotrebiče; keďže jeden členský štátov formálne navrhol zaviesť svoj vlastný záväzný systém označovania a ďalšie členské krajiny zvažujú takéto zavedenie; keďže existencia množstva povinných vnútroštátnych systémov by vytvorila prekážky obchodovania v rámci spoločenstva;keďže článok 130r zmluvy si vyžaduje opatrné a racionálne využívanie prírodných zdrojov; keďže racionálne využívanie energie je jedným zo základných spôsobov, pomocou ktorých možno tento cieľ dosiahnuť a znížiť znečisťovanie životného prostredia;keďže zabezpečenie presných, odborných a porovnateľných informácií o špecifickej energetickej spotrebe domácich spotrebičov môže ovplyvniť verejnosť na uprednostňovanie vo výbere takých spotrebičov, ktoré spotrebujú menej energie, takto sú výrobcovia pobádaní, aby uskutočnili opatrenia na znižovanie energetickej spotreby u spotrebičov, ktoré vyrábajú; keďže to bude taktiež nepriamo podnecovať účinné využitie týchto spotrebičov; keďže pri nedostatku týchto informácií pôsobenie len samotných trhových mechanizmov zlyhá pri presadzovaní racionálneho využitia energie pri týchto výrobkoch;keďže informácie zohrávajú kľúčovú rolu pri pôsobení trhového mechanizmu a je preto potrebné zaviesť jednotné označovanie pre všetky spotrebiče toho istého typu, aby sa potencionálnym kupujúcim poskytli doplňujúce štandardizované informácie o nákladoch spojených s prevádzkou týchto spotrebičov, pokiaľ ide o energiu a spotrebu iných zdrojov a aby sa prijali opatrenia na zabezpečenie, aby potenciálni kupujúci, ktorí nevidia spotrebič vystavený, a teda nemajú možnosť vidieť etiketu, získali tiež tieto informácie;keďže na tieto účely energetická spotreba a ďalšie informácie týkajúce sa každého typu spotrebiča sa musia merať v súlade so zosúladenými normami a metódami a uplatňovanie týchto noriem a metód sa musí sledovať na úrovni trhu;keďže smernica 79/530/EHS [4] sa snažila podporovať tieto ciele v prípade domácich spotrebičov; keďže však len jedna vykonávacia smernica bola prijatá na elektrické rúry a len málo členských štátov zaviedlo tento energetický štítok; keďže je preto teraz potrebné poučiť sa zo získaných skúseností a posilniť opatrenia tejto smernice; keďže smernica 79/530/EHS sa musí preto nahradiť a smernica 79/531/EEC [5], ktorá sa vzťahuje na tieto elektrické rúry, by mala byť zrevidovaná a následne včlenená do súčasného systému;keďže úplne dobrovoľný systém by viedol len k tomu, že energetickým štítkom by sa označovali len niektoré spotrebiče, alebo by boli dodávané spolu so štandardnými informáciami o výrobku, pričom vyvstáva riziko, že by to mohlo spôsobiť zamietnutie zo strany niektorých spotrebiteľov; keďže súčasný systém musí preto zabezpečiť, aby v prípade všetkých predmetných spotrebičov bola energetická spotreba označená energetickým štítkom a aby boli poskytnuté štandardné popisy o výrobku;keďže domáce spotrebiče využívajú široký okruh foriem energie, pričom najdôležitejšie sú elektrina a plyn; keďže smernica musí preto v zásade pokryť spotrebiče, ktoré využívajú každú formu energie;keďže smernica Rady 86/594/EHS z 1. decembra 1986 o hluku prenášanom vzduchom, ktorý spôsobujú domáce spotrebiče [6] uvádza, že na energetických štítkoch by mali byť uvedené aj hodnoty emisie hluku, kde je to vhodné; keďže sa v záujme toho musia uskutočniť opatrenia pre zakomponovanie všetkých ďalších informácií a označovania, ktoré sú zahrnuté do systémov spoločenstva;keďže sú sem zahrnuté len tie typy spotrebičov, ktorých celková spotreba energie je významná a ktoré poskytujú dostatočné možnosti pre zvýšenie účinnosti,PRIJALA TÚTO SMERNICU:Článok 11. Účelom tejto smernice je zabezpečiť zosúladenie vnútroštátnych opatrení na zverejnenie, najmä pomocou označovania a pomocou informácií o výrobku, informácií o spotrebe energie a ostatných podstatných zdrojov a dodatkových informácií týkajúcich sa určitých typov spotrebičov pre domácnosť, tým sa spotrebiteľom umožní, aby si vybrali spotrebiče s vyššou energetickou účinnosťou. Táto smernica sa uplatní na tieto typy domácich spotrebičov, aj ak nie sú predávané na účel použitia v domácnosti:- chladničky, mrazničky a ich kombinácie,- práčky, sušičky a ich kombinácie,- umývačky riadu,- rúry na pečenie,- ohrievače vody a zásobníky na horúcu vodu,- svetelné zdroje,- klimatizačné zariadenia.2. Do zoznamu v tomto článku možno doložiť ďalšie typy spotrebičov pre domácnosť v súlade s článkom 9 písm. b).3. Táto smernica sa nevzťahuje na výkonový štítok alebo jeho obmenu, ktorý sa pripája pre bezpečnostné účely na takéto spotrebiče.4. Na účely tejto smernice:obchodník : znamená maloobchodníka alebo inú osobu, ktorá predáva, prenajíma, ponúka do predaja na splátky alebo predvádza domáci spotrebič konečnému užívateľovi,dodávateľ : znamená výrobcu alebo jeho povereného zástupcu v spoločenstve, alebo osobu, ktorá umiestňuje výrobok na trh spoločenstva,informačný štítok : znamená štandardnú informačnú tabuľku, ktorá sa vzťahuje na príslušný spotrebič,ďalšie podstatné zdroje : znamenajú vodu, chemikálie alebo akúkoľvek inú látku, ktorú spotrebič spotrebuje pri normálnom využití,doplňujúce informácie : znamenajú každú ďalšiu informáciu, ktorá sa týka výkonu spotrebiča, ktorá sa vzťahuje alebo je nápomocná pre jeho hodnotenie, spotrebu energie alebo iné podstatné zdroje.5. Označovanie alebo poskytovanie popisu spotrebiča na modely spotrebičov, ktorých výroba bola zastavená predtým, ako nadobudla platnosť príslušná vykonávacia smernica, alebo v prípade použitých spotrebičov, nie je povinné.Článok 21. Informácie týkajúce sa spotreby elektrickej energie, iných foriem energie a iných podstatných zdrojov a doplnkové informácie sa u domácich spotrebičov ponúkaných na predaj, prenájom, predaj na splátky alebo predvádzaných konečnému užívateľovi dajú do pozornosti spotrebiteľa pomocou popisu spotrebiča a štítka.2. Podrobnosti týkajúce sa štítka a popisu spotrebiča budú definované v smerniciach týkajúcich sa každého typu spotrebiča, prijatých podľa tejto smernice v súlade s článkom 9.3. Bude vypracovaná technická dokumentácia, ktorá má byť dostatočná na umožnenie posúdenia správnosti informácií, ktorú štítok a popis spotrebiča obsahujú. Bude zahŕňať:- všeobecný popis výrobku,- výsledky prevedených konštrukčných výpočtov, ak sú dôležité,- skúšobné protokoly, kde je to možné, vrátane tých, ktoré realizovali príslušné notifikované organizácie, ako je to definované v ďalších právnych predpisoch spoločenstva,- tam, kde sú hodnoty odvodené od hodnôt získaných z podobných modelov, rovnaké informácie pre tieto modely.4. Dodávateľ vyhotoví technickú dokumentáciu popísanú v odseku 3. Na tento účel môže použiť dokumentáciu, ktorá sa už požadovala na základe bežných právnych predpisov spoločenstva. Dodávateľ dá túto dokumentáciu k dispozícii na kontrolné účely po dobu piatich rokov po tom, čo bol vyrobený posledný výrobok.Článok 31. Všetci dodávatelia, ktorí umiestňujú na trh domáce spotrebiče uvedené v vykonávacích smerniciach, v súlade s touto smernicou priložia štítok. Používané štítky majú byť vo všetkých ohľadoch v súlade s touto smernicou a s vykonávacími smernicami.2. Okrem štítkov dodávatelia poskytnú popis výrobku. Tento popis budú obsahovať všetky brožúry o výrobkoch. Ak brožúry dodávateľ neposkytne, dodá popisy výrobku s ostatnou literatúrou, ktorá sa poskytuje spolu so spotrebičom. Tieto používané popisy majú byť vo všetkých ohľadoch v súlade s touto smernicou a s vykonávacími smernicami.3. Dodávatelia zodpovedajú za presnosť štítkov a popisov spotrebiča, ktoré poskytujú.4. Predpokladá sa, že dodávateľ dal súhlas na zverejnenie informácií, uvedených na štítku alebo v popise spotrebiča.Článok 4V súvislosti s označovaním a informáciami o výrobku sa uplatnia tieto opatrenia:a) vždy, keď sa spotrebič zahrnutý v vykonávacej smernici predvádza, obchodníci pripevnia príslušný štítok na zreteľne viditeľné miesto určené v príslušnej vykonávacej smernici a v príslušnej jazykovej verzii;b) dodávateľ dodá potrebné štítky zdarma obchodníkom, uvedeným v písmene a). Dodávateľom je umožnené zvoliť si vlastný systém dodávania štítkov. Ak však obchodník predloží požiadavku na štítky, dodávateľ musí zabezpečiť, aby požadované štítky boli promptne dodané.Článok 5Tam, kde sa príslušné spotrebiče ponúkajú na predaj, prenájom alebo predaj na splátky pomocou zásielkového obchodu, katalógu alebo iným spôsobom, z ktorého nemožno očakávať, že potenciálny zákazník uvidí spotrebič vystavený, z vykonávacích smerníc by malo vyplynúť opatrenie na záruku, aby potenciálni zákazníci obdržali podstatné informácie, špecifikované na štítku alebo v popise spotrebiča, pred jeho nákupom.Článok 6Vo vykonávacích smerniciach majú byť stanovené opatrenia na zabezpečenie, aby na štítku alebo v popise spotrebiča bola zahrnutá informácia o hodnote hluku prenášaného vzduchom, ak sa takáto informácia poskytuje podľa smernice 86/594/EHS a ďalších informácií určených pre verejnosť, vzťahujúcich sa k príslušnému spotrebiču, ktoré sa poskytujú podľa ďalších právnych predpisov spoločenstva.Článok 7Členské štáty uskutočnia všetky potrebné opatrenia v záujme zabezpečenia:a) aby všetci dodávatelia a obchodníci, etablovaní na ich území, plnili svoje povinnosti podľa tejto smernice;b) ak by to mohlo byť zavádzajúce alebo dôjsť k zámene, vystavenie ďalších štítkov, značiek, symbolov alebo nápisov týkajúcich sa energetickej spotreby, ktoré nedosahujú súlad s požiadavkami tejto smernice a príslušných vykonávacích predpisov, je zakázané. Tento zákaz sa nevzťahuje na systémy značenia platné v rámci spoločenstva alebo na vnútroštátne spôsoby značenia, týkajúce sa životného prostredia;c) aby zavádzanie systému štítkov a popisov spotrebiča, týkajúcich sa energetickej spotreby, bolo zároveň vzdelávacou a osvetovou informačnou kampaňou zameranou na podporu zodpovednejšieho využívania energie u súkromných spotrebiteľov.Článok 81. Tam, kde opatrenia tejto smernice a vykonávacích smerníc sú splnené, členské štáty nemajú ani zakazovať, ani obmedzovať umiestnenie na trhu domácich spotrebičov, ktoré sú zahrnuté v realizačnej smernici.2. Pokiaľ nie je dôkaz o opaku, členské štáty posúdia štítky a popisy spotrebičov, či sa zhodujú s opatreniami tejto smernice a s vykonávacími smernicami. Môžu od dodávateľov požadovať, aby poskytli dôkaz presnosti informácií uvedených na ich štítkoch alebo v popisoch spotrebičov v zmysle článku 2 ods. 3), ak majú dôvod mať podozrenie, že sú nesprávne.Článok 9Opatrenia vzťahujúce sa k ustanoveniu a činnosti takéhoto systému majú byť prijímané a prispôsobené technickému pokroku v súlade s postupom ustanoveným v článku 10. Týmito opatreniami sú:a) vykonávacie smernice;b) doplnenie ďalších domácich spotrebičov do súpisu v článku 1 ods. 1), kde by bolo možné dosiahnuť významné energetické úspory.Článok 10Komisii pomáha výbor zložený zo zástupcov členských štátov, ktorému predsedá zástupca Komisie.Zástupca Komisie predkladá výboru návrh opatrení, ktoré sa majú prijať. Výbor predloží svoje stanovisko k návrhu do termínu, ktorý môže predseda určiť podľa naliehavosti veci. Stanovisko sa predkladá na základe väčšiny stanovenej v článku 148 ods. 2) zmluvy EHS v prípade rozhodnutí, v ktorých sa od Rady požaduje prijať návrh Komisie. Hlasy zástupcov členských štátov v rámci výboru sa vážia spôsobom, ktorý je stanovený v článku 148 ods. 2) zmluvy EHS. Predseda nehlasuje.Komisia prijme zamýšľané opatrenia, ak sú v súlade so stanoviskom výboru.Ak plánované opatrenia nie sú v súlade so stanoviskom výboru alebo ak stanovisko chýba, Komisia okamžite predloží Rade návrh týkajúci sa opatrení, ktoré je potrebné prijať. Rada koná na základe rozhodnutia kvalifikovanej väčšiny.Ak po uplynutí troch mesiacov odo dňa postúpenia žiadosti o schválenie Rade Rada nekonala, navrhnuté opatrenia prijme Komisia, okrem prípadov, kde Komisia rozhodla proti uvedeným opatreniam jednoduchou väčšinou.Článok 11Po uplynutí troch rokov od uplatňovania tejto smernice, Komisia má vyhodnotiť jej zavedenie a získané výsledky. Toto vyhodnotenie má byť obsahom správy, ktorá sa predloží Európskemu parlamentu a Rade.Článok 12Vykonávacie smernice špecifikujú:a) presnú definíciu typu spotrebiča, ktorý má zahŕňať;b) normy a metódy merania, ktoré sa majú použiť pri získavaní informácií uvedených v článku 1 ods. 1);c) podrobnosti o technickej dokumentácii, ktorá sa požaduje podľa článku 2 ods. 3);d) vyhotovenie a obsah štítka uvedený v článku 2, ktorý sa má vyznačovať podľa možnosti jednotnými znakmi vyhotovenia;e) miesto, kde sa má štítok upevniť na spotrebiči. V prípade potreby môžu smernice ustanoviť, aby štítok bol pripevnený alebo vytlačený na obale;f) obsah a v prípade potreby formát a ďalšie podrobnosti týkajúce sa popisu spotrebiča alebo ďalších informácií špecifikovaných v článku 3 ods. 2). Informácie na štítku majú byť tiež uvedené v popise spotrebiča;g) informácie, ktoré sa majú poskytnúť v prípade ponuky na predaj, zahrnuté v článku 5 a spôsob, akým sa poskytnú.Článok 13Týmto sa ruší smernica 79/530/EHS s účinnosťou od 1. januára 1994.Smernica 79/531/EHS sa pokladá za vykonávajúcu túto smernicu pre elektrické rúry; avšak členské štáty môžu sa zdržať tohto povinného uvedenia pokiaľ dátum, stanovený v revidovanej vykonávacej smernici týkajúcej sa rúr, uplynul v súlade s postupom uvedeným v článku 10.Článok 141. Členské štáty prijmú opatrenia potrebné na dosiahnutie súladu s touto smernicou do 1. júla 1993. Okamžite tieto opatrenia oznámia Komisii.Tieto opatrenia nadobudnú platnosť najneskôr do 1. januára 1994.2. Keď členské krajiny prijmú tieto opatrenia, majú obsahovať odkaz na túto smernicu, alebo má ich takýto odkaz sprevádzať v prípade ich úradného zverejnenia. Spôsob vypracovania takého odkazu stanovia členské štáty.3. Členské štáty oznámia Komisii základné ustanovenia vnútroštátneho práva, ktoré prijmú v oblasti upravenej touto smernicou.Článok 15Táto smernica je určená pre členské štáty.V Bruseli 25. septembra 1992Za RadupredsedaR. Needham[1] Ú. v. ES C 235, 10.9.1991, s. 5.[2] Ú. v. ES C 125, 18.5.1992, s. 172 aÚ. v. ES C 241, 21.9.1992.[3] Ú. v. ES C 49, 24.2.1992, s. 32.[4] Ú. v. ES L 145, 13.6.1979, s. 1.[5] Ú. v. ES L 145, 13.6.1979, s. 7.[6] Ú. v. ES L 344, 6.12.1986, s. 24.--------------------------------------------------


title: Smernica Rady z 21. decembra 1976 o riešení hygienických otázok pri obchodovaní s mäsovými výrobkami v spoločenstve

text:
Dôležité právne oznámenie

|

31977L0099

Úradný vestník L 026 , 31/01/1977 S. 0085 - 0100 Fínske špeciálne vydanie: Kapitola 3 Zväzok 8 S. 0056  Grécke špeciálne vydanie: Kapitola 03 Zväzok 17 S. 0060  Švédske špeciálne vydanie: Kapitola 3 Zväzok 8 S. 0056  Španielske špeciálne vydanie: Kapitola 03 Zväzok 11 S. 0174  Portugalské špeciálne vydanie Kapitola 03 Zväzok 11 S. 0174

		Smernica Radyz 21. decembra 1976o riešení hygienických otázok pri obchodovaní s mäsovými výrobkami v spoločenstve(77/99/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, a najmä na jej články 43 a 100,so zreteľom na návrh Komisie,so zreteľom na stanovisko Európskeho parlamentu [1],keďže od ustanovenia spoločného trhu sa môže s mäsovými výrobkami vnútri spoločenstva voľne obchodovať; keďže však je obchodovanie s týmito výrobkami v rámci spoločenstva obmedzované rôznymi zdravotnými požiadavkami, ktoré sú v jednotlivých členských štátoch rozdielne; keďže je treba najmä tieto rozdiely odstrániť a nahradiť ustanovenia jednotlivých štátov spoločnými predpismi;keďže na zaručenie kvality príslušných výrobkov z hľadiska zdravotnej nezávadnosti je potrebné na ich výrobu používať výhradne čerstvé mäso získané v súlade s normami spoločenstva stanovenými smernicou Rady 64/433/EHS z 26. júna 1964 o riešení hygienických otázok pri obchodovaní s čerstvým mäsom v spoločenstve [2], naposledy zmenenou a doplnenou smernicou 75/379/EHS [3], smernicou Rady 71/118/EHS z 15. februára 1971 o riešení hygienických otázok pri obchodovaní s čerstvým hydinovým mäsom [4], naposledy zmenenou a doplnenou smernicou 75/379/EHS, ako aj smernicou Rady 72/462/EHS z 12. decembra 1972 o otázkach hygienických a veterinárnych prehliadok pri dovoze hovädzieho dobytka, ošípaných a čerstvého mäsa z tretích krajín [5], naposledy zmenenou a doplnenou smernicou 75/379/EHS; keďže mäsové výrobky sa musia vyrábať, skladovať a prepravovať za podmienok poskytujúcich všetky hygienické záruky; keďže je pre výrobné a spracovateľské zariadenia nevyhnutné schválenie, ktoré svojou povahou umožňuje kontrolu dodržiavania týchto podmienok; keďže je potrebné stanoviť príslušný postup pre riešenie prípadných rozporov medzi členskými štátmi, týkajúcich sa odôvodnenosti schválenia výrobného zariadenia;keďže naviac je potrebné zaviesť v spoločenstve kontrolné mechanizmy na overenie, či predpísané normy stanovené v tejto smernici jednotne uplatňujú všetky členské štáty; keďže je potrebné stanoviť postup týchto kontrol podľa postupu spoločenstva v rámci Stáleho veterinárneho výboru zriadeného rozhodnutím Rady z 15. októbra 1968 [6];keďže v prípade potreby sa predpokladá možnosť výnimky z niektorých ustanovení tejto smernice pre niektoré mäsové výrobky, ktoré obsahujú iné požívatiny a v ktorých je percentuálne zastúpenie mäsa v zložení takéhoto výrobku minimálne; keďže je vhodné, aby sa tieto výnimky udeľovali v súlade s postupom spoločenstva prostredníctvom Stáleho veterinárneho výboru;keďže pri obchodovaní v spoločenstve osvedčenie o zdravotnej nezávadnosti, vystavené príslušným úradom, predstavuje pre príslušné úrady krajiny príjemcu uistenie, že zásielka mäsových výrobkov zodpovedá zásadám tejto smernice; keďže osvedčenie musí sprevádzať zásielku týchto výrobkov až do miesta určenia;keďže členské štáty musia mať právo zakázať na svojom území uviesť do obehu mäsové výrobky pochádzajúce z iného členského štátu, ak by bola dokázaná ich nevhodnosť na ľudské požívanie alebo ak nezodpovedajú hygienickým ustanoveniam spoločenstva;keďže v týchto prípadoch, ak by tomu nebránili dôvody zdravotníckej povahy a ak by o to dodávateľ alebo jeho zástupca požiadali, má byť pripustená možnosť vrátenia mäsových výrobkov;keďže v prípade zákazov alebo obmedzení je potrebné oznámiť dôvody dodávateľovi alebo jeho zástupcovi, v určitých prípadoch tiež príslušným úradom vyvážajúcej krajiny;keďže je potrebné v prípade sporu opodstatnenosti zákazu alebo obmedzenia, ktorý by vznikol medzi dodávateľom a orgánmi členského štátu, umožniť dodávateľovi požiadať o posudok odborníka;keďže na jednoduchšie uplatňovanie navrhnutých opatrení je potrebné stanoviť postup pre úzku spoluprácu medzi členskými štátmi a komisiou v Stálom veterinárnom výbore,PRIJALA TÚTO SMERNICU:Článok 1Táto smernica stanovuje hygienické predpisy pre mäsové výrobky určené na obchodovanie v spoločenstve.Článok 21. V tejto smernici sa rozumie pod pojmom:a) mäsový výrobok: výrobok pripravený úplne alebo čiastočne z mäsa, ktoré bolo podrobené ošetreniu zabezpečujúcemu určitý stupeň konzervácie.Za mäsový výrobok sa však nepovažuje mäso, ktoré bolo iba schladené alebo zmrazené.Táto smernica sa nevzťahuje na:i) mäsové extrakty, silné mäsové vývary, mäsové vývary, mäsové omáčky a podobné výrobky, ktoré neobsahujú kúsky mäsa;ii) celé, lámané alebo drvené kosti, mäsové peptóny, živočíšnu želatínu, mäsovú múčku, múčku z bravčových koží, krvnú plazmu, sušenú krv, sušenú krvnú plazmu, bunečné bielkoviny, kostné extrakty a podobné výrobky;iii) tuky vytavené zo živočíšnych tkanív;iv) žalúdky, mechúre a črevá vyčistené, vybielené, nasolené alebo sušené;b) mäso: mäso v zmysle:- článku 1 smernice 64/433/EHS,- článku 1 smernice 71/118/EHS,- článku 2 smernice 72/462/EHS,c) čerstvé mäso: mäso definované v článku 1 smerníc 64/433/EHS a 71/118/EHS, a v článku 2 smernice 72/462/EHS;d) ošetrenie: ošetrenie čerstvého mäsa ako takého alebo čerstvého mäsa upraveného inými potravinami postupom, ako je zahriatie, solenie alebo sušenie, alebo kombináciou týchto postupov;e) úplné ošetrenie: ošetrenie, účinkom ktorého sa dostatočne zabezpečí následná zdravotná nezávadnosť výrobku pri bežnej teplote prostredia;f) neúplné ošetrenie: ošetrenie, ktoré nezodpovedá požiadavkám stanoveným pre úplné ošetrenie v prílohe A, kapitola V (27);g) zahriatie: použitie suchého alebo vlhkého tepla;h) solenie: použitie soli (NaCl);i) sušenie: prirodzené alebo umelé znižovanie obsahu vody;j) vyvážajúca krajina: členský štát, z ktorého sa mäsové výrobky odosielajú do iného členského štátu;k) krajina určenia: členský štát, do ktorého sa mäsové výrobky odosielajú z iného členského štátu;l) zásielka: určité množstvo mäsových výrobkov, na ktoré sa vzťahuje to isté osvedčenie o zdravotnej nezávadnosti;m) vnútorný obal: ochrana mäsových výrobkov použitím prvého obalu alebo prvej nádoby, ktoré majú priamy dotyk s výrobkom, tiež sám tento prvý obal alebo nádoba;n) vonkajší obal: umiestnenie jedného alebo viacerých zabalených alebo nezabalených výrobkov v druhom obale (nádobe), a tiež sám tento druhý obal alebo nádoba.2. Do času, keď budú po predložení návrhu v súlade s článkom 9, odsek 2 prijaté ustanovenia týkajúce sa mäsa ošetreného inak ako teplom, solením alebo sušením, alebo mäsa ošetreného spôsobom, ktorý nespĺňa požiadavky prílohy A kapitoly V (26), vzťahujú sa na také mäso uvedené v smernici v odseku 1, písmeno b.Článok 31. Každý členský štát zabezpečí, že z jeho územia sa budú odosielať na územie iného členského štátu len mäsové výrobky zodpovedajúce nasledujúcim všeobecným podmienkam:1. musia byť pripravené v podniku schválenom a kontrolovanom v súlade s článkom 6;2. musia byť pripravené, skladované a prepravované v súlade s prílohou A;3. musia byť pripravené z:a) čerstvého mäsa, ako je definované v článku 2 (1) c). Toto čerstvé mäso môže pochádzať:i) podľa smernice 64/433/EHS z členského štátu, v ktorom sa uskutočňuje príprava, alebo z každého iného štátu;ii) podľa smernice 72/462/EHS z tretej krajiny a byť dovezené buď priamo, alebo prostredníctvom iného členského štátu;iii) podľa článku 15 smernice 71/118/EHS z tretej krajiny, ak:- výrobky získané z tohto mäsa spĺňajú požiadavky tejto smernice,- tieto výrobky nie sú označené značkou zdravotnej nezávadnosti podľa prílohy A, kapitoly VII,- pre obchodovanie s týmito výrobkami v spoločenstve naďalej platia vnútroštátne predpisy jednotlivých členských štátov;b) z mäsového výrobku za predpokladu, že tento výrobok spĺňa požiadavky tejto smernice;4. musia byť pripravené tepelným spracovaním, solením alebo sušením, ktoré sa môžu kombinovať s údením alebo so zrením, pokiaľ možno vo zvláštnych mikroklimatických podmienkach a s pomocou určitých soliacich prostriedkov podľa článku 12. Môžu sa pridať aj iné potraviny a chuťové prísady;5. musia byť pripravené z čerstvého mäsa, s ktorým sa zaobchádzalo podľa prílohy A, kapitoly III;6. musia sa podľa prílohy A, kapitoly IV podrobiť prehliadke, ktorú vykonáva príslušný úrad; takéto prehliadky sa konajú pravidelne a v súlade s predpismi, ktoré sa v prípade potreby stanovia podľa postupu uvedeného v článku 18, a za pomoci pracovníkov osobitne vyškolených na tento účel;7. musia zodpovedať normám uvedeným v prílohe A, kapitole V;8. pokiaľ je potrebné prvé alebo ďalšie balenie, tieto sa musia vykonať v súlade s prílohou A, kapitolou VI;9. musia byť označené značkou zdravotnej nezávadnosti podľa prílohy A, kapitoly VII;10. počas prepravy do krajiny určenia ich musí sprevádzať osvedčenie o zdravotnej nezávadnosti podľa prílohy A, kapitoly VIII;11. musia byť skladované a prepravované do krajiny určenia za uspokojivých hygienických podmienok, v súlade s prílohou A, kapitolou IX.2. Mäsové výrobky nesmú byť ošetrené ionizujúcim žiarením, pokiaľ na to nie sú zdravotné dôvody a pokiaľ to nie je jasne vyznačené na výrobku a na osvedčení o zdravotnej nezávadnosti.Článok 41. Mäsové výrobky, ktoré prešli úplným ošetrením podľa prílohy A, kapitoly V, v bode 27, sa môžu skladovať a prepravovať pri bežnej teplote prostredia.Výrobky, ktoré prešli dlhodobou prirodzenou fermentáciou a dlhodobým zrením, sa posudzujú, akoby prešli úplným ošetrením až do doby, keď Rada jednomyseľne schváli návrh Komisie a pozmení parametre stanovené v prílohe A, kapitole V, v bode 27 b).2. Na účel kontroly musí výrobca zabezpečiť, aby mäsové výrobky, ktoré prešli neúplným ošetrením, mali na obale viditeľne a čitateľne označenú teplotu, pri ktorej sa má výrobok prepravovať a uskladňovať, a dobu, počas ktorej môže byť zaručená konzervácia.3. V prípade potreby sa môže v súlade s postupom uvedeným v článku 18 urobiť výnimka z ustanovení odseku 2 pre určité mäsové výrobky nezodpovedajúce normám stanoveným v prílohe A, kapitole V, bode 27, a to za určitých podmienok, ktoré kontroluje príslušný úrad.Článok 5Články 3 a 4 sa nevzťahujú na mäsové výrobky, ktoré sa dovážajú so súhlasom krajiny určenia na iné účely, ako je výživa ľudí; v tomto prípade krajina určenia zabezpečí, aby sa tieto výrobky používali len na účely, na ktoré boli do tejto krajiny odoslané.Článok 61. Každý členský štát vypracuje zoznam podnikov, ktoré schválil a ktorým pridelil veterinárne schvaľovacie číslo. Tento zoznam zašle ostatným členským štátom a Komisii.Komisia vypracuje zoznam týchto schválených podnikov a zabezpečí jeho uverejnenie v Úradnom vestníku Európskych spoločenstiev.Bez toho, aby bol dotknutý článok 8, členský štát schváli podnik, len ak bude zabezpečené dodržiavanie tejto smernice.Členský štát odoberie schválenie, ak sa jeho podmienky nedodržujú.Ak sa vykoná kontrola podľa článku 7, dotyčný členský štát vezme do úvahy závery, ktoré z nej vyplynuli.Odobratie schválenia oznámi ostatným členským štátom a Komisii.2. Kontrola a dozor nad schválenými podnikmi sa vykonáva v zodpovednosti príslušného úradu a čo sa týka čisto technických činností, môže sa uskutočňovať za pomoci pracovníkov, osobitne vyškolených na tento účel.Podmienky tejto pomoci sa stanovia v súlade s postupom uvedeným v článku 18.3. Ak sa členský štát domnieva, že podnik iného členského štátu nedodržuje alebo už nedodržuje podmienky na schválenie podniku, informuje o tom Komisiu a príslušný ústredný úrad tohto členského štátu.4. V prípade uvedenom v odseku 3 začne Komisia bezodkladne konanie podľa článku 7.Ak to vyplýva zo záverov správy o kontrole, členské štáty môžu byť oprávnené v súlade s postupom stanoveným v článku 19 odmietnuť vstup mäsových výrobkov pochádzajúcich z dotyčného podniku na svoje územie.Toto oprávnenie môže byť odvolané podľa rovnakého postupu, ako ustanovuje článok 19, ak to vyplýva zo zistení ďalšej odbornej prehliadky vykonanej podľa článku 7.Článok 7Odborníci z členských štátov a z Komisie vykonajú pravidelné prehliadky schválených podnikov, zabezpečujúce, aby tieto podniky dodržiavali ustanovenia tejto smernice, najmä ustanovenia prílohy A, kapitol I a II.Komisii predložia správu o výsledkoch vykonaných prehliadok.Členský štát, na ktorého území sa koná prehliadka, poskytne odborníkom všetku pomoc potrebnú na plnenie ich úloh.Odborníkov členských štátov, vykonávajúcich prehliadky, vymenováva Komisia na základe návrhu členských štátov. Musia mať inú štátnu príslušnosť, než je štátna príslušnosť členského štátu, v ktorom sa prehliadka vykonáva, a v prípade uvedenom v článku 6 odsekoch 3 a 4 inú štátnu príslušnosť, než tých štátov, ktoré sú v spore.Prehliadky sa vykonávajú v mene spoločenstva, ktoré nesie s tým spojené výlohy.Častosť a podrobné pravidlá týchto prehliadok určuje postup podľa článku 18.Článok 81. Odchylne od podmienok stanovených v článku 3, v súlade s postupom uvedeným v článku 18, sa môže rozhodnúť, že niektoré ustanovenia tejto smernice sa nevzťahujú na určité výrobky, ktoré obsahujú iné potraviny a iba malý podiel mäsa alebo mäsových výrobkov.Tieto výnimky sa môžu týkať len:a) podmienok na schválenie takých podnikov, ktoré sú uvedené v prílohe A, kapitole I;b) podmienok prehliadok opísaných v prílohe A, kapitolách IV a V;c) požiadaviek týkajúcich sa označovania zdravotnej nezávadnosti a osvedčení o zdravotnej nezávadnosti, ako sa uvádza v článku 3 odseku 1 bodoch 9 a 10.Pri posudzovaní, či udeliť výnimky uvedené v tomto článku, sa berie do úvahy tak druh výrobku, ako aj zloženie výrobku.Bez ohľadu na ustanovenia tohto článku členské štáty zabezpečia, aby všetky mäsové výrobky určené na obchodovanie v spoločenstve boli výrobkami zdravotne nezávadnými, pripravenými z čerstvého mäsa alebo mäsových výrobkov v zmysle tejto smernice.2. Prvý pododsek odseku 1 sa použije už pred dátumom uvedenia tejto smernice do účinnosti.Článok 91. Na základe návrhu Komisie stanoví Rada ešte pred uvedením tejto smernice do platnosti predpisy vzťahujúce sa na čerstvé mleté mäso, sekané mäso alebo na mäso podobným spôsobom rozmelnené na malé kúsky, s prídavkom iných potravín a chuťových prísad.Až do doby, keď vstúpia do účinnosti takto prijaté predpisy, vzťahujú sa na toto mäso aj naďalej vnútroštátne právne predpisy.2. Pred uvedením tejto smernice do účinnosti predloží Komisia Rade návrh týkajúci sa výrobkov, ktoré neprešli ošetrením, a teda nezodpovedajú požiadavkám prílohy A, kapitoly V, bodu 26.Článok 10Metódy potrebné na kontrolu v súlade s normami uvedenými v prílohe A, kapitole V, bodoch 26 a 27 vrátane povolených odchýlok od týchto noriem budú určené šesť mesiacov pred dátumom uvedenia tejto smernice do účinnosti v súlade s postupom stanoveným v článku 18.Tieto metódy, normy a odchýlky sa môžu v prípade potreby upraviť alebo aktualizovať podľa rovnakého postupu.Článok 111. Bez toho, aby boli dotknuté právomoci vyplývajúce z článkov 6 a 7, členský štát, na ktorého území sa pri hygienickej prehliadke zistilo:a) že mäsové výrobky dovezené z iného členského štátu sú nepožívateľné (nevhodné na výživu ľudí), zakáže na svojom území uvedenie týchto výrobkov do obehu;b) že sa nedodržalo ustanovenie článku 3, môže vyhlásiť taký zákaz.2. Rozhodnutia prijaté podľa odseku 1 musia, na žiadosť odosielateľa alebo jeho zástupcu povoliť odoslanie mäsových výrobkov späť, pokiaľ proti tomu nie sú námietky zo zdravotných dôvodov. V každom prípade budú prijaté ochranné opatrenia, zabraňujúce nevhodnému použitiu týchto výrobkov.Ak spätné odoslanie nie je možné, výrobky sa musia zničiť na území štátu, kde bola vykonaná prehliadka.Odchylne od tohto ustanovenia a na žiadosť príjemcu zásielky alebo jeho zástupcu môže členský štát vykonávajúci veterinárnu a hygienickú prehliadku výrobkov povoliť ich vstup na iné účely než na výživu ľudí, pokiaľ to pre človeka alebo zvieratá nie je nebezpečné. Tieto mäsové výrobky nesmú opustiť územie tohto členského štátu určenia, čo musí členský štát určenia kontrolovať.Tieto rozhodnutia musia byť oznámené odosielateľovi alebo jeho zástupcovi spolu s dôvodmi na také rozhodnutia. Tieto zdôvodnené rozhodnutia musia byť na žiadosť bezodkladne písomne oznámené spolu s možnosťami odvolania sa proti nim podľa platných právnych predpisov, ako aj s formami a lehotami na ich uplatnenie.3. Ak sa tieto rozhodnutia zakladajú na zisteniach výskytu nákazlivej choroby, na zmene nebezpečnej pre ľudské zdravie alebo na vážnom porušení tejto smernice, tiež sa bezodkladne a s uvedením dôvodov oznamujú príslušnému ústrednému úradu vyvážajúcej krajiny a Komisii.Článok 12Bez toho, aby boli dotknuté predpisy spoločenstva týkajúce sa prídavných látok povolených na použitie v potravinách, použitie prídavných látok v mäsových výrobkoch a podrobné predpisy, ktorými sa toto použitie riadi, podliehajú aj naďalej vnútroštátnym právnym predpisom, a to až do doby, než vstúpia do platnosti príslušné predpisy spoločenstva.Článok 13Rada na návrh Komisie jednohlasne stanoví do 31. decembra 1978 teploty, ktoré sa majú dodržovať pri rozdeľovaní a pri prvom balení, tak, ako je uvedené v prílohe A, kapitole II, bode 9 a bez toho, aby boli dotknuté ustanovenia prílohy A, kapitoly III, bodu 20.Článok 141. Na základe návrhu Komisie Rada jednohlasne rozhodne o predpisoch spoločenstva týkajúcich sa metód vyšetrenia na svalovca a prípadov, keď také vyšetrenie nie je potrebné.2. Až do doby, keď budú uvedené do platnosti tieto predpisy, zostávajú v platnosti vnútroštátne právne predpisy členských štátov o vyšetrení mäsových výrobkov, ktoré obsahujú bravčové mäso, na svalovca.3. Bravčové mäso, v ktorom sa zistilo napadnutie svalovcom, sa nesmie použiť na výrobu mäsových výrobkov určených na obchodovanie v spoločenstve.Článok 151. Táto smernica nemá vplyv na možnosti odvolať sa v zmysle právnych predpisov platných v členských štátoch proti rozhodnutiam príslušných úradov uvedených v tejto smernici.2. Každý členský štát poskytne odosielateľom mäsových výrobkov, ktorých uvedenie do obehu je zakázané podľa článku 11, odsek 1, právo obdržať posudok odborníka. Každý členský štát zabezpečí, aby skôr, než príslušné úrady prijmú akékoľvek iné opatrenia ako zničenie mäsa, mali odborníci možnosť určiť, či sa naplnili predpoklady článku 11 odsek 1.Odborník musí mať štátnu príslušnosť iného členského štátu, ako je vyvážajúci štát alebo štát určenia.Na návrh členských štátov vyhotoví Komisia zoznam odborníkov, ktorí môžu byť poverení vypracovaním takých posudkov. Komisia po konzultácii s členskými štátmi určí všeobecné vykonávacie pravidlá, najmä pokiaľ ide o postup pri vypracovaní týchto posudkov.Článok 16Do času, keď vstúpia do účinnosti predpisy spoločenstva o veterinárnych problémoch ovplyvňujúcich obchodovanie s mäsovými výrobkami v spoločenstve, zostávajú v platnosti vnútroštátne právne predpisy uplatňované v tejto oblasti.Článok 17Až do nadobudnutia účinnosti predpisov spoločenstva týkajúcich sa dovozu mäsových výrobkov z tretích krajín použijú členské štáty na tieto dovozy predpisy, ktoré sú prinajmenšom rovnocenné s predpismi vyplývajúcimi z tejto smernice.Článok 181. V prípade, že sa má použiť postup stanovený v tomto článku, predloží predseda záležitosť bezodkladne Stálemu veterinárnemu výboru (ďalej len "výbor" ustanovenému rozhodnutím Rady z 15. októbra 1968, a to buď na vlastný podnet, alebo na žiadosť členského štátu.2. Hlasom členských štátov sa v rámci výboru prikladá váha podľa článku 148 odseku 2 zmluvy. Predseda výboru nehlasuje.3. Zástupca Komisie predloží návrh opatrení, ktoré majú byť prijaté. Výbor sa k tomuto návrhu vyjadrí v lehote, ktorú stanoví predseda podľa naliehavosti prerokúvanej otázky. Stanovisko sa prijíma väčšinou 41 hlasov.4. Pokiaľ sú navrhované opatrenia v súlade so stanoviskom výboru, Komisia ich prijme a bezodkladne ich uvedie do platnosti. Ak tieto opatrenia nie sú v súlade so stanoviskom výboru alebo pokiaľ nebolo žiadne stanovisko poskytnuté, Komisia predloží Rade bezodkladne návrh opatrení, ktoré sa majú prijať. Rada prijme tieto opatrenia kvalifikovanou väčšinou.Keď Rada neprijme žiadne opatrenia do troch mesiacov odo dňa, keď jej bol návrh predložený, navrhované opatrenia prijme Komisia a bezodkladne ich uvedie do platnosti, pokiaľ Rada jednoduchou väčšinou hlasov návrh nezamietla.Článok 191. V prípade, že sa má použiť postup stanovený v tomto článku, predloží predseda záležitosť výboru, a to buď na vlastný podnet, alebo na žiadosť členského štátu.2. Hlasom členských štátov sa v rámci výboru prikladá váha podľa článku 148 odseku 2 zmluvy. Predseda výboru nehlasuje.3. Zástupca Komisie predloží výboru návrh opatrení, ktoré majú byť prijaté. Výbor sa k tomuto návrhu do dvoch dní vyjadrí. Stanovisko sa prijíma väčšinou 41 hlasov.4. Pokiaľ sú navrhované opatrenia v súlade so stanoviskom výboru, Komisia ich prijme a bezodkladne ich uvedie do platnosti. Ak tieto opatrenia nie sú v súlade so stanoviskom výboru alebo pokiaľ nebolo žiadne stanovisko poskytnuté, Komisia predloží Rade bezodkladne návrh opatrení, ktoré sa majú prijať. Rada prijme tieto opatrenia kvalifikovanou väčšinou.Keď Rada neprijme žiadne opatrenia do pätnástich dní odo dňa, keď jej bol návrh predložený, navrhované opatrenia prijme Komisia a bezodkladne ich uvedie do platnosti, pokiaľ Rada jednoduchou väčšinou hlasov návrh nezamietla.Článok 20Na základe návrhu Komisie, ktorý má byť predložený do 1. júla 1977, prijme Rada do 31. decembra 1977 predpisy stanovujúce osoby oprávnené na vykonávanie dozoru a prehliadok uvedených v článku 3 odseku 1 bode 6, v článku 4 odseku 3 a v článku 6 odseku 2, ako aj v prílohe A, kapitolách II, IV, V, VII a VIII.Článok 21Články 18 a 19 zostávajú v platnosti až do 21. júna 1981.Článok 22Členské štáty uvedú do platnosti vnútroštátne právne a správne predpisy potrebné na dosiahnutie súladu s touto smernicou do 1. júla 1979.Pre členské štáty, ktoré nevyžadujú každoročné zdravotné prehliadky vždy k dátumu prijatia tejto smernice, podľa jestvujúcich veterinárnych právnych predpisov, sú podrobné zdravotné prehliadky uvedené v prílohe A, kapitole II, bode 17 povinné až od 15. februára 1980, pokiaľ Rada na základe návrhu Komisie a na základe správy, ktorú jej Komisia predloží, do 31. decembra 1979 nerozhodne o odložení tohto termínu.Článok 23Táto smernica je adresovaná členským štátom.V Bruseli 21. decembra 1976za RadupredsedaA. P. L. M. M. van Der Stee[1] Ú. v. ES C 114, 11.11.1971, s. 40.[2] Ú. v. ES 121, 29.7.1964, s. 2012/64.[3] Ú. v. ES L 172, 3.7.1975, s. 17.[4] Ú. v. ES L 55, 8.3.1971, s. 23.[5] Ú. v. ES L 302, 31.12.1972, s. 28.[6] Ú. v. ES L 255, 18.10.1968, s. 23.--------------------------------------------------PRÍLOHA AKAPITOLA I VŠEOBECNÉ PODMIENKY NA SCHVAĽOVANIE PODNIKOV1. Podniky musia po celú dobu platnosti schválenia obsahovať prinajmenšom:a) vhodné, dostatočne priestranné miestnosti na oddelenéi) chladiarenské skladovanie:- čerstvého mäsa v zmysle článku 2, odsek 1 c),- mäsa iného, než je mäso uvedené v článku 2, odsek 1 c);ii) skladovanie pri teplote prostredia alebo v prípade potreby chladiarenské skladovanie:- mäsových výrobkov zodpovedajúcich požiadavkám smernice,- ostatných výrobkov pripravovaných výhradne alebo čiastočne z mäsa;b) také vybavenie, ktoré umožňuje kedykoľvek a účinným spôsobom vykonávať veterinárnu prehliadku a dozor predpísaný smernicou;c) v blízkosti prevádzkových miestností vhodne vybavenú uzamykateľnú miestnosť, slúžiacu výhradne príslušnému úradu;d) vhodné a dostatočne priestranné miestnosti na prípravu mäsových výrobkov;e) uzamykateľnú miestnosť na uskladnenie určitých prísad, ako napr. chuťových prísad;f) zariadenie umožňujúce dostatočné zásobovanie tlakovou, výhradne pitnou vodou. Vo výnimočných prípadoch je možné na výrobu pary, na hasenie a na chladenie chladiacich zariadení použiť aj rozvod úžitkovej vody, a to za predpokladu, že rozvod inštalovaný na tento účel neumožňuje používať túto vodu na iné účely.Rozvod úžitkovej vody sa musí dať ľahko rozoznať od rozvodu pitnej vody a nesmie byť vedený cez miestnosti, v ktorých sa spracováva alebo skladuje mäso alebo mäsové výrobky.Na dobu päť rokov od zavedenia tejto smernice sa však môže podnikom, ktoré boli v prevádzke už pred prijatím tejto smernice výnimočne povoliť, aby bol rozvod úžitkovej vody vedený cez miestnosti, kde sa nachádza mäso a mäsové výrobky, za predpokladu, že na častiach rozvodu prechádzajúcich uvedenými priestormi nebudú žiadne kohútiky;g) zariadenia umožňujúce dostatočné zásobovanie teplou tlakovou pitnou vodou;h) systém likvidácie odpadových vôd zodpovedajúci hygienickým požiadavkám;i) dostatočný počet šatní, umývadiel, spŕch a splachovacích záchodov. Záchody sa nemôžu otvárať priamo do pracovných priestorov. Umývadlá musia byť vybavené tečúcou teplou a studenou vodou alebo vodou vopred zmiešanou na primeranú teplotu, získanou zo zmiešavacej vodovodnej batérie, pomôckami na čistenie a dezinfekciu rúk a uterákmi na jedno použitie; umývadlá musia byť umiestnené v blízkosti záchodov a musia byť vybavené kohútikmi, ktoré nesmú byť ovládateľné rukou;j) vybavenie zodpovedajúce hygienickým požiadavkám na:- zaobchádzanie s čerstvým mäsom a mäsovými výrobkami,- uskladnenie nádob používaných na čerstvé mäso alebo mäsové výrobky spôsobom, ktorý bráni, aby tieto nádoby prišli do priameho styku s podlahou;k) vybavenie vhodné na ochranu proti škodcom, napr. hmyzu a hlodavcom;l) priestor na konečné zabalenie a odosielanie;m) špeciálne vzduchotesné a vodotesné nádoby z nekorodujúcich materiálov, vybavené vekom a systémom uzatvárania brániacim prístupu neoprávnených osôb, určené na uloženie čerstvého mäsa, mäsových výrobkov alebo odrezkov, ktoré nie sú určené na výživu ľudí, alebo zamykateľná miestnosť určená na uloženie takého mäsa, mäsových výrobkov alebo odpadov, ak to ich množstvo vyžaduje, alebo ak sa odstraňujú alebo nelikvidujú na konci každého pracovného dňa;n) miestnosť na skladovanie nástrojov a pomôcok na čistenie a údržbu;o) miestnosť na čistenie zariadení na čistenie a údržbu.2. V závislosti na druhu výrobkov podnik musí mať:a) priestor na rozoberanie;b) priestor:- na varenie; vybavenie na tepelné opracovanie musí byť opatrené registračným teplomerom alebo registračným diaľkovým teplomerom,- na autoklávovanie; autoklávy musia byť opatrené registračným teplomerom alebo registračným diaľkovým teplomerom, ako aj teplomerom s priamym odčítaním údajov;c) miestnosť určenú na tavenie a škvarenie tukov (taviareň tukov);d) udiareň;e) sušiareň a miestnosť na zretie;f) miestnosť na odsolenie, namáčanie a iné spracovanie prírodných čriev;g) miestnosť na solenie, v prípade potreby vybavenú klimatizáciou umožňujúcou udržovať teplotu pod + 10 oC;h) miestnosť, v prípade potreby vybavenú klimatizáciou, na porciovanie alebo rozoberanie a na prvé balenie mäsových výrobkov určených na predaj v predbalenej forme;i) miestnosť na skladovanie prázdnych plechoviek a zariadenie umožňujúce hygienickú prepravu týchto plechoviek do výrobných miestností;j) zariadenie umožňujúce dôkladné čistenie plechoviek bezprostredne pred ich naplnením;k) zariadenie na umytie plechoviek pitnou vodou po ich vzduchotesnom uzavretí a pred autoklávovaním;l) zariadenie na inkubáciu vzoriek mäsových výrobkov vo vzduchotesne uzavretých nádobách.Pokiaľ používané vybavenie nemá nepriaznivý vplyv na čerstvé mäso a mäsové výrobky, môže sa na činnosti, ktoré majú byť podľa písmen b), c), d), a e) vykonávané v samostatných priestoroch, použiť ten istý priestor.3. Priestory uvedené v bode 1 a) a v bode 2 b) až i) musia mať:- nepriepustnú podlahu, ktorá sa ľahko čistí a dezinfikuje, nepodlieha hnilobe a je položená spôsobom uľahčujúcim odtok vody;- hladké omietnuté steny s umývateľným svetlým obkladom alebo s náterom až do výšky najmenej dvoch metrov, s oblými rohmi a kútmi.4. Priestory uvedené v bode 1 d) a v bode 2 a) musia mať:- nepriepustnú podlahu, ktorá sa ľahko čistí a dezinfikuje, nepodlieha hnilobe a je položená spôsobom uľahčujúcim odtok vody; odvod vody do kanalizácie musí byť krytý, opatrený sifónom a mriežkou;- hladké omietnuté steny s umývateľným svetlým obkladom alebo náterom až do výšky skladovaných vecí, najmenej však do výšky dvoch metrov, s oblými rohmi a kútmi.5. Priestory, v ktorých sa pracuje s čerstvým mäsom a s mäsovými výrobkami, musia mať aspoň:- dostatočné odvetranie a, ak je to treba, dobrý odvod pary;- dostatočné osvetlenie, prirodzené alebo umelé, ktoré neskresľuje farby;- zariadenie umožňujúce čistenie a dezinfekciu rúk a pracovných pomôcok, ktoré sa musia nachádzať čo možno najbližšie pri pracovných miestach. Vodovodné kohútiky nesmú byť ovládateľné rukou. Zariadenia na umývanie rúk musia byť vybavené tečúcou teplou a studenou vodou alebo vodou vopred zmiešanou na primeranú teplotu získanou zo zmiešavacej vodovodnej batérie, čistiacimi a dezinfekčnými prostriedkami, utierkami na jedno použitie. Na čistenie nástrojov musí mať voda teplotu najmenej + 82 oC;- pracovné pomôcky a vybavenie, napríklad stoly na rozoberanie, stoly so snímateľnou reznou plochou, nádoby, dopravné pásy a píly z nerezových materiálov, ktoré neovplyvňujú akosť mäsa a dajú sa ľahko čistiť a dezinfikovať. Obzvlášť sa zakazuje použitie dreva.KAPITOLA II HYGIENICKÉ POŽIADAVKY NA ZAMESTNANCOV, PRIESTORY, ZARIADENIA A NÁSTROJE V PODNIKOCH6. Požiadavky na čo najvyššiu úroveň čistoty sa kladú tak na pracovníkov, ako aj na priestory, zariadenia a nástroje.a) Všetky osoby vstupujúce do miestností, kde sa pracuje s čerstvým mäsom a mäsovými výrobkami, musia nosiť čisté, svetlé, ľahko čistiteľné pracovné oblečenie a pokrývku hlavy, v prípade potreby aj ochranný štít. Zamestnanci pracujúci vo výrobe si musia umývať a dezinfikovať ruky niekoľkokrát počas každého pracovného dňa, pri každom opätovnom započatí práce a ihneď po zašpinení rúk. Fajčenie v pracovných miestnostiach a v skladoch je zakázané.b) Vnútri podniku sa nesmú nachádzať žiadne zvieratá. Systematicky sa musí vykonávať hubenie hlodavcov, hmyzu a všetkých ostatných škodcov.c) Zariadenia a nástroje používané pri výrobe sa musia starostlivo čistiť a dezinfikovať niekoľkokrát počas každého pracovného dňa, na konci každého pracovného dňa a pred opätovným použitím, ak boli znečistené.Stroje s nepretržitou prevádzkou sa však majú čistiť len po skončení práce alebo pri podozrení na znečistenie.7. Priestory, nástroje a pracovné vybavenie sa musia používať len na prípravu mäsových výrobkov.Môžu sa však používať aj na prípravu iných potravín buď súčasne, alebo v rôznych časových úsekoch, po povolení príslušným úradom, za predpokladu, že budú prijaté všetky opatrenia, aby sa zabránilo znečisteniu alebo nežiadúcim zmenám výrobkov, na ktoré sa vzťahuje táto smernica.8. Čerstvé mäso, mäsové výrobky, prísady a nádoby na ne nesmú:- prichádzať do priameho styku s podlahou,- byť uložené alebo s nimi zaobchádzané za podmienok, ktoré by mohli viesť k ich nakazeniu.Musí sa zabezpečiť, aby sa suroviny a hotové výrobky nedostali spolu do kontaktu.9. V priestoroch uvedených v bode 2 g) a h) sa musí počas ich používania udržovať teplota najviac + 10 oC.10. Pokiaľ sú dodržané technologické podmienky výroby a pokiaľ s tým príslušný úrad súhlasí a považuje to za prípustné, nemusí byť teplota stanovená v bode 9 dodržovaná.11. Konzervy a podobné nádoby musia byť dôkladne očistené bezprostredne pred naplnením, a to za pomoci čistiaceho zariadenia uvedeného v bode 2 j).12. Ak je to potrebné, konzervy a podobné nádoby sa musia umývať v pitnej vode po vzduchotesnom uzavretí a pred autoklávovaním, za pomoci zariadenia uvedeného v bode 2 k).13. Pomôcky na údržbu a na čistenie sa musia uskladňovať v priestoroch určených na tento účel.14. Použitie čistiacich a dezinfekčných prostriedkov a pesticídov nesmie ovplyvniť zdravotnú nezávadnosť čerstvého mäsa a mäsových výrobkov.15. Na všetky účely sa nariaďuje používanie pitnej vody, a to vrátane autoklávov. Vo výnimočných prípadoch je však možné používať úžitkovú vodu, a to v uzavretých systémoch vyrábajúcich paru, na hasenie ohňa a na chladenie chladiacich zariadení, za predpokladu, že potrubia inštalované na tento účel neumožňujú použitie tejto vody na iné účely.16. Práca a zaobchádzanie s čerstvým mäsom a mäsovými výrobkami sa zakazuje osobám, ktoré ich môžu nakaziť, najmä osobám:a) ktoré sú nakazené alebo podozrivé z nákazy na brušný týfus, paratýfus A a B, infekčnú enteritídu (salmonelózu), črevnú úplavicu, infekčný zápal pečene, šarlach, alebo ktoré sú prenášačmi zárodkov týchto ochorení;b) ktoré sú nakazené alebo podozrivé z nákazy na infekčnú tuberkulózu;c) ktoré sú nakazené alebo podozrivé z nákazy na nejaké infekčné kožné ochorenie;d) vykonávajúce zároveň nejakú činnosť, ktorá môže spôsobiť mikrobiálnu nákazu čerstvého mäsa alebo mäsových výrobkov;e) nosiace na rukách obväz, s výnimkou nepriepustných obväzov chrániacich ranu bez nákazy.17. Od všetkých osôb, ktoré prichádzajú do styku s mäsom a mäsovými výrobkami, sa musí vyžadovať zdravotný preukaz (lekárske osvedčenie). Tento preukaz osvedčuje, že nie sú známe žiadne prekážky brániace takému zamestnaniu; musí sa obnovovať každý rok a vždy, keď o to príslušný úrad požiada; musí byť tomuto úradu k dispozícii.KAPITOLA III POŽIADAVKY NA ČERSTVÉ MÄSO POUŽÍVANÉ NA VÝROBU MÄSOVÝCH VÝROBKOV18. Čerstvé mäso pochádzajúce z bitúnku, z výseku, z mraziarní alebo z iného spracovateľského podniku z tej istej krajiny, akou je krajina, kde sa nachádza dotyčný podnik, sa musí prepravovať za vyhovujúcich hygienických podmienok v súlade s ustanoveniami smerníc Rady uvedených v článku 2 odsek 1 b), s výnimkou ustanovení, ktoré sa vzťahujú na plombovanie.19. Mäso, ktoré nespĺňa podmienky článku 2, odsek 1 c), sa môže nachádzať vo schválených podnikoch len pokiaľ sa skladuje miestne alebo časovo oddelene od mäsa, ktoré tieto podmienky spĺňa. Príslušný úrad musí mať vždy voľný prístup do mraziarní a do všetkých pracovných priestorov, aby mohol overovať prísne dodržovanie týchto ustanovení.20. Čerstvé mäso určené na výrobu sa musí od svojho príchodu do podniku až do doby, keď sa použije, skladovať v priestoroch so stálou vnútornou teplotou najviac + 7 oC; u vnútorností však musí byť táto teplota najviac + 3 oC a u hydinového mäsa najviac + 4 oC.KAPITOLA IV KONTROLA VÝROBY21. Podniky podliehajú dozoru vykonávanému príslušným úradom, ktorý musí byť včas upovedomený pred tým, než sa pristúpi ku spracovaniu mäsových výrobkov určených na obchodovanie v spoločenstve.22. Stály dozor príslušného úradu obsahuje:- prehliadku vstupných a výstupných záznamov o čerstvom mäse a mäsových výrobkoch,- hygienickú prehliadku čerstvého mäsa určeného na výrobu mäsových výrobkov určených na obchodovanie s mäsovými výrobkami v spoločenstve a mäsových výrobkov v prípadoch uvedených v článku 3 odseku 1 bode 3 b),- prehliadky mäsových výrobkov pri odosielaní z podniku,- vyplnenie a vystavenie osvedčenia o zdravotnej nezávadnosti uvedeného v bode 34,- preverovanie čistoty priestorov, zariadení a nástrojov, ako aj hygieny zamestnancov, ako to ustanovuje kapitola II,- odber všetkých vzoriek požadovaných na laboratórne vyšetrenie,- všetky dozorné opatrenia, ktoré považuje príslušný úrad za nevyhnutné na zabezpečenie súladu s touto smernicou.Výsledky takýchto vyšetrení sa zapisujú do záznamov.23. Pri výrobe mäsových výrobkov vo vzduchotesne uzavretých nádobách musí príslušný úrad zabezpečiť, aby:- výrobca denne vo vopred stanovených intervaloch vykonával odber vzoriek na overenie účinnosti uzatvárania,- výrobca používal kontrolné značkovače na overenie, že nádoby prešli zodpovedajúcim tepelným ošetrením,- výrobky vo vzduchotesne uzavretých nádobách boli vyberané z tepelného zariadenia pri teplote dostatočne vysokej na rýchle odparenie vlhkosti a aby sa s nimi nezaobchádzalo ručne pred úplným oschnutím.24. Výsledky rôznych výrobných kontrol a vyšetrení vykonaných výrobcom sa musia uchovávať, aby sa na žiadosť mohli predložiť príslušnému úradu.KAPITOLA V KONTROLA ÚČINNOSTI OŠETRENIA25. Príslušný úrad musí kontrolovať účinnosť ošetrenia mäsových výrobkov, v prípade potreby aj odberom vzoriek, aby zabezpečil, že:- výrobky prešli ošetrením, ktoré je definované v článku 2 odseku 1 d),- ošetrenie sa môže považovať za úplné v zmysle článku 2 odsek 1 e) alebo za neúplné v súlade s článkom 2 odsek 1 f).26. Výrobok bol ošetrený v zmysle článku 2 odseku 1 d), keď buď hodnota aw je nižšia než 0,97, alebo rezná plocha vykazuje, že výrobok stratil znaky charakteristické pre čerstvé mäso.27. Výrobok prešiel úplným ošetrením:a) keď prešiel tepelným ošetrením vo vzduchotesne uzavretej nádobe, pričom hodnota Fo je vyššia alebo rovná 3,00 alebo v členských štátoch, v ktorých sa táto hodnota bežne nepoužíva, sa kontrola ošetrenia vykonala sedemdenným inkubačným testom pri 37 oC alebo desaťdenným testom pri 35 oC;b) keď prešiel iným ošetrením, ako sa uvádza v písmene a) a keď:i) je buď hodnota aw nižšia alebo rovná 0,95 a pH je nižší alebo rovný 5,2;ii) alebo hodnota aw je nižšia alebo rovná 0,91;iii) alebo pH je nižší ako 4,5.Ak nie sú pri ošetrení splnené podmienky uvedené pod písmenami a) a b), výrobok sa považuje za neúplne ošetrený.KAPITOLA VI PRVÉ BALENIE A ĎALŠIE BALENIE MÄSOVÝCH VÝROBKOV28. Prvé balenie a ďalšie balenie sa musí robiť v priestoroch určených na tento účel a za vyhovujúcich hygienických podmienok.29. Prvé balenie a ďalšie balenie musí zodpovedať všetkým hygienickým pravidlám, najmä:- nesmie meniť zmyslové vlastnosti mäsových výrobkov,- nesmie byť zdrojom prenosu látok škodlivých ľudskému zdraviu do mäsových výrobkov,- musí mať dostatočnú pevnosť a trvanlivosť, aby bola zaručená dostatočná ochrana mäsových výrobkov.30. Prvé obaly mäsových výrobkov sa nesmú opätovne použiť, s výnimkou určitých zvláštnych druhov keramických nádob, ktoré sa po vyčistení a dezinfekcii môžu opäť použiť.KAPITOLA VII OZNAČOVANIE ZDRAVOTNEJ NEZÁVADNOSTI31. Mäsové výrobky musia byť označené. Označovanie zdravotnej nezávadnosti mäsových výrobkov sa musí vykonávať za zodpovednosti príslušného úradu počas ich výroby alebo bezprostredne po nej, a to na jasne viditeľnom mieste. Označenie musí byť čitateľné, neodstrániteľné a ľahko zrozumiteľné.32. Ale:a) v prípade výrobkov balených jednotlivo do prvého balenia a do ďalšieho balenia stačí, aby označenie zdravotnej nezávadnosti bolo umiestené na ďalšom balení;b) v prípade mäsových výrobkov expedovaných v druhej nádobe musí byť označenie taktiež na tejto druhej nádobe;c) označenie zdravotnej nezávadnosti môže tiež pozostávať z neodstrániteľnej dosky z odolného materiálu, plne vyhovujúcej hygienickým požiadavkám a uvádzajúcej údaje uvedené v bode 33 a).33. a) Označenie zdravotnej nezávadnosti musí mať oválny tvar a musí obsahovať nasledujúce údaje:- v hornej časti:skratku názvu vyvážajúcej krajiny veľkými tlačenými písmenami, t. j.: B – D – DK – F – IRL – I – L – NL – UK a číslo schválenia podniku,- v spodnej časti:jednu zo skratiek: CEE – EEG – EWG – EEC – EØF;b) označenie zdravotnej nezávadnosti môže byť napísané alebo vypálené priamo na výrobku, na prvom balení alebo ďalšom balení, alebo môže byť natlačené alebo priložené na etikete. Značka sa musí po otvorení obalu zničiť. Nezničenie tejto značky sa nevyžaduje len v prípade, že obal sa zničí pri otváraní.KAPITOLA VIII OSVEDČENIE O ZDRAVOTNEJ NEZÁVADNOSTI34. Originál osvedčenia o zdravotnej nezávadnosti, ktorý musí sprevádzať mäsové výrobky počas ich prepravy do krajiny určenia, musí byť vystavený príslušným úradom pri nakládke tovaru.Osvedčenie o zdravotnej nezávadnosti musí svojou formou a obsahom zodpovedať vzoru uvedenému v prílohe B. Musí byť napísané aspoň v jazyku/och krajiny určenia a musí byť doplnené stanovenými údajmi. Musí byť vyhotovené len na jedinom hárku papiera.KAPITOLA IX SKLADOVANIE A PREPRAVA35. Mäsové výrobky určené na obchodovanie v spoločenstve musia byť uskladnené v priestoroch uvedených v bode 1 a).36. Mäsové výrobky, pri ktorých sú v súlade s článkom 4 stanovené určité teploty skladovania, musia byť uchovávané pri týchto teplotách.37. Mäsové výrobky musia byť odoslané tak, aby boli počas prepravy vhodným spôsobom chránené pred možnými zdrojmi nákazy alebo znehodnotenia, berúc do úvahy dobu trvania prepravy, použité dopravné prostriedky a poveternostné podmienky.38. Mäsové výrobky musia byť prepravované vozidlami, ktoré sú vybavené na prípadnú prepravu v chlade tak, aby neboli prekročené teploty uvedené v článku 4.--------------------------------------------------PRÍLOHA B+++++ TIFF ++++++++++ TIFF +++++--------------------------------------------------


title: Smernica Európskeho parlamentu a Rady 2006/46/ES zo 14. júna 2006 , ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, smernica Rady 83/349/EHS o konsolidovaných účtovných závierkach, smernica Rady 86/635/EHS o ročnej účtovnej závierke a konsolidovaných účtoch bánk a iných finančných inštitúcií a smernica Rady 91/674/EHS o ročných účtovných závierkach a konsolidovaných účtovných závierkach poisťovní   (Text s významom pre EHP)

text:
               16.8.2006

               SK

               Úradný vestník Európskej únie

               L 224/1

      SMERNICA EURÓPSKEHO PARLAMENTU A RADY 2006/46/ES

   zo 14. júna 2006,
   ktorou sa mení a dopĺňa smernica Rady 78/660/EHS o ročnej účtovnej závierke niektorých typov spoločností, smernica Rady 83/349/EHS o konsolidovaných účtovných závierkach, smernica Rady 86/635/EHS o ročnej účtovnej závierke a konsolidovaných účtoch bánk a iných finančných inštitúcií a smernica Rady 91/674/EHS o ročných účtovných závierkach a konsolidovaných účtovných závierkach poisťovní
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 44 ods. 1,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Dňa 21. mája 2003 Komisia prijala plán činnosti oznamujúci opatrenia na modernizáciu práva obchodných spoločností a na zlepšenie riadenia podniku v Spoločenstve. Krátkodobou prioritou pre Spoločenstvo bolo potvrdiť kolektívnu zodpovednosť členov predstavenstva, zvýšiť transparentnosť transakcií s blízkymi osobami a podsúvahových operácií a zlepšiť zverejňovanie postupov riadenia podniku používaných v spoločnosti.

               (2)

               V zmysle tohto akčného plánu členovia správnych, riadiacich a dozorných orgánov spoločnosti boli ako minimum kolektívne zodpovední voči spoločnosti za zostavovanie a uverejňovanie účtovných závierok a výročných správ. Rovnaký postup sa mal uplatniť voči členom správnych, riadiacich a dozorných orgánov podnikov zostavujúcich konsolidované účtovné závierky. Tieto orgány konajú v rámci právomocí, ktoré sú im priznané vnútroštátnymi právnymi predpismi. Toto by nemalo brániť členským štátom v tom, aby išli ďalej a stanovili priamu zodpovednosť voči akcionárom alebo dokonca voči ostatným zúčastneným stranám. Na druhej strane sa členské štáty mali zdržať výberu systému zodpovednosti obmedzeného na jednotlivých členov predstavenstva. To by však nemalo zabrániť súdom alebo iným orgánom vymáhania práva v členských štátoch v tom, aby boli schopné uplatňovať sankcie voči jednotlivým členom predstavenstva.

               (3)

               Zodpovednosť za zostavovanie a uverejňovanie ročných účtovných závierok a konsolidovaných účtovných závierok, ako aj výročných správ a konsolidovaných výročných správ vyplýva z vnútroštátnych právnych predpisov. Príslušné pravidlá zodpovednosti, stanovené každým členským štátom podľa jeho vnútroštátnych právnych predpisov, by sa mali vzťahovať na členov správnych, riadiacich a dozorných orgánov. Členské štáty by mali mať naďalej voľnosť pri určovaní rozsahu zodpovednosti.

               (4)

               S cieľom podporiť vierohodné postupy finančného vykazovania v celej Európskej únii by členovia orgánu spoločnosti, ktorý je zodpovedný za prípravu finančných výkazov spoločnosti, mali mať povinnosť zabezpečiť, aby finančné informácie obsiahnuté v ročných účtovných závierkach a výročných správach spoločnosti poskytovali pravdivý a verný obraz o jej finančnej situácii.

               (5)

               Dňa 27. septembra 2004 Komisia schválila oznámenie o predchádzaní a boji proti nesprávnym finančným a podnikovým postupom, ktoré uvádza okrem iného iniciatívy politiky Komisie týkajúcej sa kontroly v spoločnostiach v zmysle vnútornej kontroly a zodpovednosti členov predstavenstva.

               (6)

               V súčasnosti štvrtá smernica Rady 78/660/EHS (3) a siedma smernica Rady 83/349/EHS (4) predpisujú iba zverejňovanie transakcií medzi spoločnosťou a jej dcérskymi spoločnosťami. S cieľom priblížiť spoločnosti, ktorých cenné papiere nie sú prijaté na obchodovanie na regulovanom trhu, k spoločnostiam, ktoré uplatňujú pri zostavovaní konsolidovanej účtovnej závierky medzinárodné účtovné normy, by sa zverejňovanie malo rozšíriť tak, aby zahŕňalo aj ostatné typy blízkych osôb, ako napríklad kľúčových členov manažmentu a manželov a manželky členov predstavenstva, ale len vtedy, ak sú tieto transakcie podstatné a ak sa nevykonávajú podľa trhových podmienok. Zverejňovanie dôležitých transakcií s blízkymi osobami, ktoré sa nevykonávajú za normálnych trhových podmienok, môže pomôcť užívateľom ročnej závierky zhodnotiť finančný stav spoločnosti, ako aj finančnú situáciu skupiny ako celku, ak spoločnosť patrí do skupiny. Transakcie s blízkymi osobami, ktoré patria do skupiny, by sa mali z konsolidovanej účtovnej závierky vylúčiť.

               (7)

               Vymedzenie blízkej osoby, ktoré je uvedené v medzinárodných účtovných normách prijatých Komisiou v súlade s nariadením Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (5), by sa malo uplatňovať aj na účely smerníc 78/660/EHS a 83/349/EHS.

               (8)

               Podsúvahové operácie môžu vystaviť spoločnosť rizikám a výhodám, ktoré sú dôležité pre zhodnotenie finančnej situácie spoločnosti, a ak spoločnosť patrí do skupiny, pre zhodnotenie finančného stavu skupiny ako celku.

               (9)

               Takýmito podsúvahovými operáciami môžu byť akékoľvek transakcie alebo dohody, ktoré spoločnosti môžu mať so subjektmi, ktoré nie sú zahrnuté v súvahe, a dokonca aj takými, ktoré nie sú zapísané v obchodnom registri. Takéto podsúvahové operácie môžu byť spojené s vytvorením alebo používaním jedného alebo viacerých subjektov na osobitné účely (SPE) a so zahraničnými činnosťami určenými na riešenie okrem iného hospodárskych, právnych, daňových alebo účtovníckych cieľov. Príkladmi takýchto podsúvahových operácií sú operácie so zdieľaním rizík a výnosov alebo záväzky vyplývajúce zo zmluvy, ako je napríklad postúpenie pohľadávok, dohody o kombinovanom predaji a spätnej kúpe, dohody o skladovaní zásielok, zmluvy typu „take or pay“, sekuritizácia prostredníctvom samostatných obchodných spoločností a subjektov, ktoré nie sú zapísané v obchodnom registri, aktíva dané do zálohu, operatívny lízing, subdodávateľské výkony („outsourcing“) a podobne. Primerané zverejnenie podstatných rizík a výnosov z takýchto operácií, ktoré nie sú zahrnuté v súvahe, by malo byť uvedené v poznámkach k účtovnej závierke alebo konsolidovanej účtovnej závierke.

               (10)

               Spoločnosti, ktorých cenné papiere sú prijaté na obchodovanie na regulovanom trhu a ktoré majú svoje sídlo v Spoločenstve, by mali byť povinné uverejňovať ročné vyhlásenie o riadení podniku ako osobitný a jasne identifikovateľný oddiel výročnej správy. Toto vyhlásenie by malo akcionárom poskytovať prinajmenšom ľahko prístupnú kľúčovú informáciu o skutočne používaných postupoch riadenia podniku vrátane opisu hlavných charakteristických znakov všetkých v súčasnosti uplatňovaných systémov riadenia rizika a vnútorných kontrolných mechanizmov vo vzťahu k procesu finančného vykazovania. Vyhlásenie o riadení podniku by malo vysvetliť, či spoločnosť uplatňuje aj iné ustanovenia o riadení podniku ako tie, ktoré stanovuje vnútroštátne právo, bez ohľadu na to, či sú tieto ustanovenia zakotvené priamo v kódexe riadenia podniku, ktorým sa spoločnosť riadi, alebo v inom kódexe riadenia podniku, ktorý sa spoločnosť rozhodla uplatňovať. Okrem toho v príslušnom prípade môžu spoločnosti uviesť aj analýzu prostredia a sociálnych aspektov potrebnú na pochopenie vývoja, výsledkov a postavenia spoločnosti. Nie je potrebné vyžadovať osobitné vyhlásenie o riadení podniku od podnikov zostavujúcich konsolidovanú výročnú správu, mali by sa však uviesť informácie týkajúce sa systému riadenia rizík a vnútornej kontroly skupiny.

               (11)

               Rôzne opatrenia prijaté v zmysle tejto smernice sa nemusia nevyhnutne uplatňovať na rovnaké typy spoločností alebo podnikov. Členské štáty by mali mať možnosť oslobodiť malé spoločnosti uvedené v článku 11 smernice 78/660/EHS od požiadaviek týkajúcich sa blízkych osôb a podsúvahových operácií v zmysle tejto smernice. Spoločnosti, ktoré už vo svojich účtovných závierkach zverejňujú informácie o transakciách s blízkymi osobami podľa medzinárodných účtovných noriem prijatých v Európskej únii, by už nemali mať povinnosť zverejňovať ďalšie informácie podľa tejto smernice, keďže uplatňovanie medzinárodných účtovných noriem samo osebe poskytuje pravdivý a verný obraz o hospodárení takýchto spoločností. Ustanovenia tejto smernice týkajúce sa vyhlásenia o riadení podniku by sa mali uplatňovať na všetky spoločnosti vrátane bánk, poisťovní a zaisťovní a spoločností, ktoré emitovali iné cenné papiere než akcie prijaté na obchodovanie na regulovanom trhu, pokiaľ nie sú vyňaté členskými štátmi. Ustanovenia tejto smernice, ktoré sa týkajú povinností a záväzkov členov predstavenstva, ako aj sankcií, by mali platiť pre všetky spoločnosti, na ktoré sa uplatňujú smernice Rady 78/660/EHS, 86/635/EHS (6) a 91/674/EHS (7), a na všetky podniky, ktoré vypracúvajú konsolidované účtovné závierky v súlade so smernicou 83/349/EHS.

               (12)

               V súčasnosti smernica 78/660/EHS stanovuje, aby sa každých päť rokov uskutočnilo preskúmanie okrem iného maximálneho limitu bilančnej sumy a čistého obratu, ktoré môžu členské štáty uplatňovať pri určovaní toho, ktoré spoločnosti sa môžu vyňať z požiadavky zverejniť určité údaje. Okrem týchto päťročných prieskumov by bolo vhodné zaviesť dodatočné jednorazové zvýšenie limitov bilančnej sumy a čistého obratu. Členské štáty nie sú povinné používať tieto zvýšené limity.

               (13)

               Keďže ciele tejto smernice, a to uľahčenie cezhraničných investícií, zlepšenie porovnateľnosti v rámci celej EÚ a dôvery verejnosti vo finančné výkazy a správy prostredníctvom zlepšeného a dôsledného osobitného zverejňovania, nemožno uspokojivo dosiahnuť na úrovni samotných členských štátov, ale z dôvodu rozsahu a dôsledkov tejto smernice ich možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov.

               (14)

               Táto smernica dodržiava základné práva a zásady uznané najmä v Charte základných práv Európskej únie.

               (15)

               V súlade s bodom 34 Medziinštitucionálnej dohody o lepšom zákonodarstve (8) sa členské štáty vyzývajú, aby pre seba a v záujme Spoločenstva vypracovali a zverejnili vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu.

               (16)

               Smernice 78/660/EHS, 83/349/EHS, 86/635/EHS a 91/674/EHS by sa preto mali zodpovedajúcim spôsobom zmeniť a doplniť,

         PRIJALI TÚTO SMERNICU:
   Článok 1
   Zmeny a doplnenia smernice 78/660/EHS
   Smernica 78/660/EHS sa mení a dopĺňa takto:

               1.

               V článku 11 sa prvý odsek mení a dopĺňa takto:

                           a)

                           v prvej zarážke sa slová „bilančná suma: 3 650 000 EUR“ nahrádzajú slovami „bilančná suma: 4 400 000 EUR“;

                           b)

                           v druhej zarážke sa slová „výška čistého obratu: 7 300 000 EUR“ nahrádzajú slovami „výška čistého obratu: 8 800 000 EUR“.

               2.

               V treťom odseku článku 11 sa slová „smernice stanovujúcej tieto hodnoty v dôsledku preskúmania podľa článku 53 ods. 2“ nahrádzajú slovami „každej smernice stanovujúcej tieto hodnoty“.

               3.

               V článku 27 sa prvý odsek mení a dopĺňa takto:

                           a)

                           v prvej zarážke sa slová „bilančná suma: 14 600 000 EUR“ nahrádzajú slovami „bilančná suma: 17 500 000 EUR“;

                           b)

                           v druhej zarážke sa slová „výška čistého obratu: 29 200 000 EUR“ nahrádzajú slovami „výška čistého obratu: 35 000 000 EUR“.

               4.

               V treťom odseku článku 27 sa slová „smernice stanovujúcej tieto hodnoty v dôsledku preskúmania podľa článku 53 ods. 2“ nahrádzajú slovami „každej smernice stanovujúcej tieto hodnoty“.

               5.

               V článku 42a sa dopĺňa tento odsek:
               „5a)   Odchylne od ustanovení odsekov 3 a 4 členské štáty môžu v súlade s medzinárodnými účtovnými normami prijatými nariadením Komisie (ES) č. 1725/2003 z 29. septembra 2003, ktorým sa prijímajú určité medzinárodné účtovné normy v súlade s nariadením Európskeho parlamentu a Rady (ES) č. 1606/2002 (9), zmeneným a doplneným do 5. septembra 2006, povoliť alebo vyžadovať ohodnotenie finančných nástrojov spolu s príslušnými požiadavkami na zverejnenie údajov, ktoré sú stanovené v medzinárodných účtovných normách prijatých v súlade s nariadením Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (10).

               6.

               V článku 43 ods. 1 sa vkladajú tieto body:

                           „7a)

                           povaha a obchodný cieľ transakcií spoločnosti, ktoré nie sú zahrnuté do súvahy, a finančný dosah týchto transakcií na spoločnosť, ak sú riziká alebo výnosy týchto transakcií významné a ich zverejnenie je nevyhnutné na vyhodnotenie finančnej situácie spoločnosti.
                           Členské štáty môžu povoliť spoločnostiam uvedeným v článku 27, aby obmedzili informácie, ktorých zverejnenie sa požaduje podľa tohto bodu, na povahu a obchodný cieľ týchto opatrení;

                           7b)

                           transakcie, do ktorých vstúpila spoločnosť s blízkymi osobami, vrátane výšky takýchto transakcií, povahy vzťahu s blízkymi osobami a iných informácií o transakcii potrebných na pochopenie finančnej situácie spoločnosti, pokiaľ sú takéto transakcie významné a neboli vykonané v bežných trhových podmienkach. Informácie o jednotlivých transakciách možno zoskupovať podľa ich charakteru okrem prípadov, keď sú na pochopenie vplyvu transakcie s blízkymi osobami na finančnú situáciu spoločnosti potrebné samostatné informácie.
                           Členské štáty môžu povoliť spoločnostiam uvedeným v článku 27, aby nezverejňovali informácie predpísané v tomto písmene, pokiaľ tieto spoločnosti nie sú takého druhu, ako sa uvádza v článku 1 ods. 1 smernice 77/91/EHS, pričom v takomto prípade môžu členské štáty obmedziť zverejnenie informácií aspoň na transakcie, ktoré boli uzavreté priamo alebo nepriamo medzi:

                                       i)

                                       spoločnosťou a jej najväčšími akcionármi,
                                       a

                                       ii)

                                       spoločnosťou a členmi jej správnych, riadiacich a dozorných orgánov.

                                 Členské štáty môžu vyňať transakcie, ktoré boli uzavreté medzi dvoma alebo viacerými členmi skupiny, pod podmienkou, že dcérske spoločnosti, ktoré sú zmluvnou stranou pri takejto transakcii, sú vo výlučnom vlastníctve takéhoto člena.
                           Pojem ‚blízka osoba’ má rovnaký význam ako v medzinárodných účtovných normách prijatých v súlade s nariadením (ES) č. 1606/2002.“

               7.

               Vkladá sa tento článok:
               „Článok 46a
               1.   Spoločnosť, ktorej cenné papiere boli prijaté na obchodovanie na regulovanom trhu v zmysle článku 4 ods. 1 bodu 14 smernice Európskeho parlamentu a Rady 2004/39/ES z 21. apríla 2004 o trhoch s finančnými nástrojmi (11), zaradí do svojej výročnej správy vyhlásenie o riadení podniku. Toto vyhlásenie bude zaradené ako osobitný oddiel výročnej správy a bude obsahovať minimálne tieto informácie:

                           a)

                           odkaz na:

                                       i)

                                       kódex riadenia podniku, ktorý sa na spoločnosť vzťahuje,
                                       a/alebo

                                       ii)

                                       kódex riadenia podniku, ktorý sa spoločnosť dobrovoľne rozhodla uplatňovať,
                                       a/alebo

                                       iii)

                                       všetky relevantné informácie o postupoch riadenia podniku, ktoré sa uplatňujú mimo rámca požiadaviek stanovených na základe vnútroštátnych právnych predpisov.

                                 V prípadoch, na ktoré sa vzťahujú body i) a ii), spoločnosť tiež uvedie, kde sú verejne dostupné príslušné dokumenty, a v prípade, že sa uplatňuje bod iii), spoločnosť zverejní svoje postupy riadenia podniku;

                           b)

                           ak sa spoločnosť v súlade s vnútroštátnymi právnymi predpismi odchyľuje od kódexu riadenia podniku uvedeného v písmene a) bode i) alebo ii), vysvetlenie spoločnosti týkajúce sa toho, od ktorých častí kódexu riadenia podniku sa odchyľuje, a vysvetlenie dôvodov svojho konania. Ak sa spoločnosť rozhodla, že nebude uplatňovať žiadne ustanovenia kódexu riadenia podniku uvedeného v písmene a) bode i) alebo ii), vysvetlí dôvody svojho konania;

                           c)

                           opis hlavných charakteristík systémov vnútornej kontroly a riadenia rizík spoločnosti vo vzťahu k procesu finančného vykazovania;

                           d)

                           informácie vyžadované podľa článku 10 ods. 1 písm. c), d), f), h) a i) smernice Európskeho parlamentu a Rady 2004/25/ES z 21. apríla 2004 o ponukách na prevzatie (12), ak sa uvedená smernica na spoločnosť vzťahuje;

                           e)

                           ak informácie ešte nie sú úplne uvedené vo vnútroštátnych právnych predpisoch, činnosť valného zhromaždenia a jeho kľúčové právomoci a opis práv akcionárov a postupu ich vykonávania;

                           f)

                           zloženie a činnosť správnych, riadiacich a dozorných orgánov a ich výborov.

                     2.   Členské štáty môžu umožniť, aby sa informácie, ktoré sa vyžadujú v tomto článku, uviedli v samostatnej správe zverejnenej spolu s výročnou správou spôsobom uvedeným v článku 47 alebo prostredníctvom odkazu vo výročnej správe, ak je takýto dokument verejne prístupný na internetovej stránke spoločnosti. V prípade samostatnej správy môže vyhlásenie o riadení podniku obsahovať odkaz na výročnú správu, v ktorej sú sprístupnené informácie požadované v odseku 1 písm. d). Druhý pododsek článku 51 ods. 1 tejto smernice sa vzťahuje na ustanovenia odseku 1 písm. c) a d) tohto článku. Čo sa týka ďalších informácií, štatutárny audítor skontroluje, či sa vypracovalo vyhlásenie o riadení podniku.
               3.   Členské štáty môžu z uplatňovania ustanovení odseku 1 písm. a), b), e) a f) vyňať spoločnosti, ktoré emitovali len iné cenné papiere než akcie prijaté na obchodovanie na regulovanom trhu v zmysle článku 4 ods. 1 bodu 14 smernice 2004/39/ES, pokiaľ tieto spoločnosti nevydali akcie, s ktorými sa obchoduje v multilaterálnom obchodnom systéme podľa článku 4 ods. 1 bodu 15 smernice 2004/39/ES.

               8.

               Vkladá sa tento oddiel:
               „ODDIEL 10A
               Povinnosť a zodpovednosť za zostavovanie a uverejňovanie ročnej účtovnej závierky a výročnej správy
               Článok 50b
               Členské štáty zabezpečia, aby členovia správnych, riadiacich a dozorných orgánov spoločnosti mali kolektívnu povinnosť zabezpečiť, aby ročná účtovná závierka, výročná správa a vyhlásenie o riadení podniku, pokiaľ sa predkladá samostatne, v zmysle článku 46a tejto smernice boli zostavené a zverejnené v súlade s požiadavkami tejto smernice a podľa potreby v súlade s medzinárodnými účtovnými normami prijatými v súlade s nariadením (ES) č. 1606/2002. Tieto orgány konajú v rámci právomocí, ktoré im priznávajú vnútroštátne právne predpisy.
               Článok 50c
               Členské štáty zabezpečia, aby sa ich zákony, iné právne predpisy a správne opatrenia týkajúce sa zodpovednosti uplatňovali na členov správnych, riadiacich a dozorných orgánov uvedených v článku 50b tejto smernice aspoň voči spoločnosti v prípade porušenia povinnosti uvedenej v článku 50b.“

               9.

               Článok 53a sa nahrádza takto:
               „Článok 53a
               Členské štáty neposkytnú výnimky stanovené v článkoch 11, 27, v článku 43 ods. 1 bodoch 7a) a 7b), v článkoch 46, 47 a 51 v prípade spoločností, ktorých cenné papiere sú prijaté na obchodovanie na regulovanom trhu v zmysle článku 4 ods. 1 bodu 14 smernice 2004/39/ES.“

               10.

               Vkladá sa tento článok:
               „Článok 60a
               Členské štáty stanovia pravidlá o sankciách za porušenia vnútroštátnych ustanovení prijatých podľa tejto smernice a prijmú všetky opatrenia potrebné na zabezpečenie toho, aby sa uplatňovali. Predpísané sankcie musia byť účinné, primerané a odrádzajúce.“

               11.

               Článok 61a sa nahrádza takto:
               „Článok 61a
               Do 1. júla 2007 Komisia prehodnotí ustanovenia v článkoch 42a až 42f, v článku 43 ods. 1, bodoch 10 a 14, v článku 44 ods. 1, v článku 46 ods. 2 písm. f) a v článku 59 ods. 2 písm. a) a b) so zreteľom na skúsenosti získané pri uplatňovaní ustanovení o účtovaní v objektívnych hodnotách a berúc do úvahy medzinárodný vývoj v oblasti účtovníctva s osobitným zreteľom na IAS 39 schválené v súlade s nariadením (ES) č. 1606/2002, a ak to bude vhodné, predloží návrh Európskemu parlamentu a Rade s cieľom zmeniť a doplniť uvedené články.“

         Článok 2
   Zmeny a doplnenia smernice 83/349/EHS
   Smernica 83/349/EHS sa týmto mení a dopĺňa takto:

               1.

               V článku 34 sa vkladajú tieto body:

                           „7a)

                           Povaha a obchodný cieľ všetkých transakcií spoločnosti, ktoré nie sú zahrnuté do konsolidovanej súvahy, a finančný vplyv týchto transakcií, ak sú riziká alebo výnosy z týchto transakcií významné a ich zverejnenie je nevyhnutné na vyhodnotenie finančnej situácie spoločností zahrnutých do konsolidácie ako celku.

                           7b)

                           Transakcie s blízkymi osobami okrem transakcií v rámci skupiny, do ktorých vstúpila materská spoločnosť alebo iné spoločnosti zahrnuté do konsolidácie, vrátane výšky takýchto transakcií, povahy vzťahu s blízkymi osobami a iných informácií o transakciách potrebných na pochopenie finančnej situácie spoločností zahrnutých do konsolidácie ako celku, ak sú tieto transakcie významné a neboli vykonané za bežných trhových podmienok. Informácie o jednotlivých transakciách možno zoskupovať podľa ich charakteru okrem prípadov, keď sú na pochopenie vplyvu transakcie s blízkymi osobami na finančnú situáciu spoločností zahrnutých do konsolidácie ako celku potrebné samostatné informácie.“

               2.

               V článku 36 ods. 2 sa dopĺňa toto písmeno:

                           „f)

                           opis hlavných charakteristických znakov systémov vnútornej kontroly a riadenia rizík skupiny vo vzťahu k procesu prípravy konsolidovanej účtovnej závierky, ak sú cenné papiere spoločnosti prijaté na obchodovanie na regulovanom trhu podľa článku 4 ods. 1 bodu 14 smernice Európskeho parlamentu a Rady 2004/39/ES z 21. apríla 2004 o trhoch s finančnými nástrojmi (13). V prípade, že sa konsolidovaná výročná správa a výročná správa predkladajú ako jediná správa, musí byť táto informácia zaradená v časti správy, ktorá obsahuje vyhlásenie o riadení podniku, ako je uvedené v článku 46a smernice 78/660/EHS.
                           Ak členský štát povolí, aby sa informácie požadované odsekom 1 článku 46a smernice 78/660/EHS uviedli v samostatnej správe vydanej spolu s výročnou správou, tak ako sa uvádza v článku 47 uvedenej smernice, informácie poskytované podľa prvého pododseku budú tiež súčasťou tejto samostatnej správy. Uplatní sa druhý pododsek článku 37 ods. 1 tejto smernice.

               3.

               Vkladá sa tento oddiel:
               „ODDIEL 3A
               Povinnosť a zodpovednosť za zostavovanie a uverejňovanie konsolidovanej účtovnej závierky a konsolidovanej výročnej správy
               Článok 36a
               Členské štáty zabezpečia, aby členovia správnych, riadiacich a dozorných orgánov spoločností zostavujúcich konsolidovanú ročnú účtovnú závierku a konsolidovanú výročnú správu mali kolektívnu povinnosť zabezpečiť, aby konsolidovaná účtovná závierka, konsolidovaná výročná správa a vyhlásenie o riadení spoločnosti, pokiaľ sa predkladá samostatne, v zmysle článku 46a smernice 78/660/EHS boli zostavené a zverejnené v súlade s požiadavkami tejto smernice a podľa potreby s medzinárodnými účtovnými normami prijatými podľa nariadenia Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (14). Tieto orgány konajú v rámci právomocí, ktoré im priznávajú vnútroštátne právne predpisy.
               Článok 36b
               Členské štáty zabezpečia, aby sa ich zákony, predpisy a správne opatrenia o zodpovednosti uplatňovali na členov správnych, riadiacich a dozorných orgánov uvedených v článku 36a tejto smernice aspoň voči spoločnosti zostavujúcej konsolidovanú účtovnú závierku v prípade porušenia povinnosti uvedenej v článku 36a.

               4.

               V článku 41 sa vkladá tento odsek:
               „1a)   Pojem ‚blízka osoba’ má rovnaký význam ako v medzinárodných účtovných normách prijatých v súlade s nariadením (ES) č. 1606/2002.“

               5.

               Vkladá sa tento článok:
               „Článok 48
               Členské štáty stanovia pravidlá o sankciách za porušenia vnútroštátnych ustanovení prijatých podľa tejto smernice a prijmú všetky opatrenia potrebné na zabezpečenie toho, aby sa uplatňovali. Predpísané sankcie a opatrenia musia byť účinné, primerané a odrádzajúce.“

         Článok 3
   Zmeny a doplnenia smernice 86/635/EHS
   Prvá veta článku 1 ods. 1 smernice 86/635/EHS sa nahrádza takto:

      „Na inštitúcie uvedené v článku 2 tejto smernice sa uplatňujú články 2, 3, článok 4 ods. 1, 3 až 6, články 6, 7, 13, 14, článok 15 ods. 3 a 4, články 16 až 21, 29 až 35, 37 až 41, prvá veta článku 42, článok 42a až 42f, článok 45 ods. 1, článok 46 ods. 1 a 2, článok 46a, články 48 až 50, 50a, 50b, 50c, článok 51 ods. 1, článok 51a, články 56 až 59, 60a, 61 a 61a smernice 78/660/EHS, ak táto smernica neustanovuje inak.“

   Článok 4
   Zmeny a doplnenia smernice 91/674/EHS
   Prvá veta článku 1 ods. 1 smernice 91/674/EHS sa nahrádza takto:

      „Na podniky uvedené v článku 2 tejto smernice sa uplatňujú články 2, 3, článok 4 ods. 1, 3 až 6, články 6, 7, 13, 14, článok 15 ods. 3 a 4, články 16 až 21, 29 až 35, 37 až 41, 42, 42a až 42f, článok 43 ods. 1 body 1 až 7b a 9 až 14, článok 45 ods. 1, článok 46 ods. 1 a 2, články 46a, 48 až 50, 50a, 50b, 50c, článok 51 ods. 1, články 51a, 56 až 59, 60a, 61 a 61a smernice 78/660/EHS, ak táto smernica neustanovuje inak.“

   Článok 5
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 5. septembra 2008.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti, na ktorú sa vzťahuje táto smernica.
   Článok 6
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 7
   Adresáti
   Táto smernica je určená členským štátom.

      V Štrasburgu 14. júna 2006

            Za Európsky parlament

            predseda

         J. BORRELL FONTELLES

            Za Radu

            predseda

         H. WINKLER

      (1)  Ú. v. EÚ C 294, 25.11.2005, s. 4.

      (2)  Stanovisko Európskeho parlamentu z 15. decembra 2005 (zatiaľ neuverejnené v úradnom vestníku) a rozhodnutie Rady z 22. mája 2006.

      (3)  Ú. v. ES L 222, 14.8.1978, s. 11. Smernica naposledy zmenená a doplnená smernicou Európskeho parlamentu a Rady 2006/43/ES (Ú. v. EÚ L 157, 9.6.2006, s. 87).

      (4)  Ú. v. ES L 193, 18.7.1983, s. 1. Smernica naposledy zmenená a doplnená smernicou 2006/43/ES.

      (5)  Ú. v. ES L 243, 11.9.2002, s. 1.

      (6)  Ú. v. ES L 372, 31.12.1986, s. 1. Smernica naposledy zmenená a doplnená smernicou Európskeho parlamentu a Rady 2003/51/ES (Ú. v. EÚ L 178, 17.7.2003, s. 16).

      (7)  Ú. v. ES L 374, 31.12.1991, s. 7. Smernica zmenená a doplnená smernicou 2003/51/ES.

      (8)  Ú. v. EÚ C 321, 31.12.2003, s. 1.

      (9)  Ú. v. EÚ L 261, 13.10.2003, s. 1. Nariadenie naposledy zmenené a doplnené nariadením (ES) č. 108/2006 (Ú. v. EÚ L 24, 27.1.2006, s. 1).

      (10)  Ú. v. ES L 243, 11.9.2002, s. 1.“

      (11)  Ú. v. EÚ L 145, 30.4.2004, s. 1.

      (12)  Ú. v. EÚ L 142, 30.4.2004, s. 12.“

      (13)  Ú. v. EÚ L 145, 30.4.2004, s. 1.“

      (14)  Ú. v. ES L 243, 11.9.2002, s. 1.“


title: Smernica Komisie 2003/91/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenínText s významom pre EHP

text:
Dôležité právne oznámenie

|

32003L0091

Úradný vestník L 254 , 08/10/2003 S. 0011 - 0013

		Smernica Komisie 2003/91/ESzo 6. októbra 2003,ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenín(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 2002/55/ES z 13. júna 2002 o obchodovaní s osivom zelenín [1], v znení smernice 2003/61/ES [2], najmä na jej článok 7 ods. 2 písmeno a) a b),keďže:(1) Smernicou Komisie 72/168/EHS zo 14. apríla 1972, ktorou sa ustanovujú znaky a minimálne podmienky na skúšanie odrôd zeleninových druhov [3], v znení smernice 2002/8/ES [4], sa so zámerom úradného zápisu odrôd do katalógov členských štátov stanovili znaky, ktoré musia byť splnené ako minimum pri skúšaní rôznych odrôd, ako aj minimálne požiadavky na vykonávanie skúšok.(2) Skúšobné metodiky týkajúce sa podmienok na skúšanie odrôd boli vydané administratívnou radou Úradu spoločenstva pre rastlinné odrody (CPVO), zriadenou na základe nariadenia Rady (ES) č. 2100/94 z 27. júla 1994 o právach spoločenstva k odrodám rastlín [5], naposledy zmeneného a doplneného nariadením (ES) č. 1650/2003 [6], vzhľadom na určité druhy.(3) Skúšobné metodiky vytvárajúce podmienky na skúšanie odrôd existujú na medzinárodnej úrovni. Medzinárodná únia na ochranu práv nových odrôd rastlín (UPOV) vytvorila skúšobné metodiky.(4) Smernica 72/168/EHS bola zmenená a doplnená smernicou 2002/8/ES, aby zabezpečila zhodu medzi skúšobnými metodikami CPVO a podmienkami na skúšanie odrôd s cieľom ich zaradenia do národných katalógov odrôd členských štátov, ak boli vytvorené skúšobné metodiky CPVO. CPVO odvtedy vydala metodiky pre množstvo ďalších odrôd.(5) Je vhodné, aby sa zabezpečila zhoda medzi skúšobnými metodikami CPVO a podmienkami pre odrody s cieľom ich zápisu do národných katalógov členských štátov.(6) Je vhodné založiť systém spoločenstva na skúšobných metodikách UPOV, ak CPVO ešte neustanovila osobitné metodiky. Na odrody, ktoré nie sú pokryté touto smernicou, sa uplatňuje vnútroštátne právo.(7) Smernica 72/168/EHS by sa preto mala zrušiť.(8) Opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesníctve,PRIJALA TÚTO SMERNICU:Článok 11. Členské štáty zabezpečujú zaradenie do národného katalógu v zmysle článku 3 ods. 2 smernice 2002/55/ES odrôd zeleninových druhov, ktoré spĺňajú požiadavky stanovené v odseku 2.2. Z hľadiska odlišnosti, vyrovnanosti a stálosti:a) odrody uvedené v prílohe I spĺňajú podmienky stanovené v "Protokoloch pre skúšky odlišnosti, vyrovnanosti a stálosti" administratívnej rady Úradu spoločenstva pre rastlinné odrody (CPVO) uvedené v tejto prílohe;b) druhy uvedené v prílohe II sú v súlade so skúšobnými metodikami na vykonávanie skúšok odlišnosti, vyrovnanosti a stálosti Medzinárodnej únie pre ochranu práv nových odrôd rastlín (UPOV) uvedenými v tejto prílohe.Článok 2Všetky odrodové znaky v zmysle článku 1 ods. 2 písm. a) a znaky, ktoré sú označené hviezdičkou (*) v skúšobných metodikách podľa článku 1 ods. 2 písm. b), sa používajú za podmienky, že pozorovanie znaku nie je znemožnené vyjadrením iných znakov a za podmienky, že vyjadrenie znakov nie je znemožnené environmentálnymi podmienkami, v ktorých sa skúšky vykonávajú.Článok 3Členské štáty zabezpečujú, že v súvislosti s druhmi uvedenými v prílohách I a II sú minimálne požiadavky na uskutočňovanie skúšok v súvislosti s organizáciou pokusu a pestovateľskými podmienkami, ako je stanovené v skúšobných metodikách uvedených v týchto prílohách, v čase skúšania splnené.Článok 4Smernica 72/168/EHS sa zrušuje.Článok 51. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. marca 2004. Bezodkladne o tom informujú Komisiu.Členské štáty uvádzajú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o takomto odkaze určujú členské štáty.2. Členské štáty oznamujú Komisii znenie hlavných ustanovení vnútroštátneho práva, ktoré prijmú v oblasti pokrytej touto smernicou.Článok 61. V prípadoch, keď v čase nadobudnutia účinnosti tejto smernice neboli odrody prijaté na zaradenie do Spoločného katalógu odrôd zeleninových druhov a úradné skúšky začali pred týmto dátumom v súlade s ustanoveniami buďa) smernice 72/168/EHS, alebob) metodík CPVO uvedených v prílohe I, alebo metodík UPOV uvedených v prílohe II podľa druhov,uvedené odrody sa považujú za také, ktoré spĺňajú požiadavky tejto smernice.2. Odsek 1 sa uplatňuje len pri pokusoch, ktoré vedú k záveru, že odrody spĺňajú pravidlá stanovené buďa) v smernici 72/168/EHS, alebob) v metodikách CPVO uvedených v prílohe I alebo v metodikách UPOV uvedených v prílohe II, podľa druhov.Článok 7Táto smernica nadobúda účinnosť siedmy deň odo dňa jej uverejnenia v Úradnom vestníku Európskej únie.Článok 8Táto smernica je adresovaná členským štátom.V Bruseli 6. októbra 2003Za KomisiuDavid Byrnečlen Komisie[1] Ú. v. ES L 193 20.7.2002, s. 23.[2] Ú. v. ES L 165, 3.7.2003, s. 23.[3] Ú. v. ES L 103, 2.5.1972, s. 6.[4] Ú. v. ES L 37, 7.2.2002, s. 7.[5] Ú. v. ES L 227, 1.9.1994, s. 1.[6] Ú. v. ES L 245, 29.9.2003, s. 28.--------------------------------------------------PRÍLOHA IZOZNAM DRUHOV, KTORÉ SPĹŇAJÚ SKÚŠOBNÉ METODIKY CPVOPór pestovaný, protokol TP/85/1 z 15.11.2001Špargľa, protokol TP/130/1 z 27.3.2002Karfiol, protokol TP/45/1 z 15.11.2001Brokolica, protokol TP/151/1 z 27.3.2002Kel ružičkový, protokol TP/54/1 z 27.3.2002Kel hlávkový, protokol TP/48/1 z 15.11.2001Kapusta hlávková, protokol TP/48/1 z 15.11.2001Kapusta červená, protokol TP/48/1 z 15.11.2001Paprika ročná, protokol TP/76/1 z 27.3.2002Čakanka štrbáková, endívia protokol TP/118/1 z 27.3.2002Melón cukrový, protokol TP/104/1 z 27.3.2002Uhorka siata, protokol TP/61/1 z 27.3.2002Mrkva obyčajná, protokol TP/49/6 z 27.3.2002Šalát siaty, protokol TP/13/1 z 15.11.2001Rajčiak jedlý, protokol TP/44/2 z 15.11.2001Fazuľa záhradná, protokol TP/12/1 z 15.11.2001Reďkev siata, protokol TP/64/6 z 27.3.2002Špenát siaty, protokol TP/55/6 z 27.3.2002Valeriánka poľná, protokol TP/75/6 z 27.3.2002Znenia uvedených protokolov sú dostupné na internetovej stránke CPVO (www.cpvo.eu.int).--------------------------------------------------PRÍLOHA IIZOZNAM DRUHOV, KTORÉ SPĹŇAJÚ SKÚŠOBNÉ METODIKY UPOVCibuľa zimná, metodika TG/161/3 z 1.4.1998Cesnak, metodika TG/162/4 zo 4.4.2001Zeler, metodika TG/82/4 zo 17.4.2002Mangold, metodika TG/106/3 zo 7.10.1987Cvikla, metodika TG/60/6 z 18.10.1996Kel kučeravý, metodika TG/90/6 zo 17.4.2002Kaleráb, metodika TG/65/4 zo 17.4.2002Kapusta pekinská, metodika TG/105/4 z 9.4.2003Okrúhlica, metodika TG/37/10 zo 4.4.2001Čakanka obyčajná šalátová, metodika TG/173/3 z 5.4.2000Čakanka štrbáková, endívia, metodika TG/154/3 z 18.10.1996Priemyselná čakanka, metodika TG/172/3 zo 4.4.2001Dyňa červená, metodika TG/142/3 z 26.10.1993Tekvica obrovská, metodika TG/155/3 z 18.10.1996Tekvica obyčajná, metodika TG/119/4 zo 17.4.2002Artičoka, metodika TG/184/3 zo 4.4.2001Fenikel, metodika TG/183/3 zo 4.4.2001Petržlen, metodika TG/136/4 z 18.10.1991Fazuľa šarlátová, metodika TG/9/5 z 9.4.2003Hrach, metodika TG/7/9 zo 4.11.1994 (a korekcie z 18.10.1996)Rebarbora, metodika TG/62/6 z 24.3.1999Hadomor španielsky, metodika TG/116/3 z 21.10.1988Baklažán, metodika TG/117/4 z 17.4.2002Bôb obyčajný, metodika TG/206/1 z 9.4.2003Znenia uvedených metodík sú dostupné na internetovej stránke UPOV (www.upov.int).--------------------------------------------------